Opštinski odbor Pokreta Dosta je bilo u Vrbasu zahteva od nadležnih hitno rešenje problema prouzrokovanih nizom požara na vrbaskom smetlištu. Građani Vrbasa već više od dva meseca trpe neprijatan miris i dim, koji se najviše oseti u Starom Vrbasu, ali se širi i na ostale delove grada. Pored svih problema sa zagađenim kanalom, dimom koji emituje posrnula vrbaska privreda, pored neprijatnog mirisa sa farme Sava Кovačević, građani su čitavog leta primorani da udišu i konstantan dim i smrad sa smetlišta.\nU međuvremenu Opštinski odbor pokreta Dosta je bilo, na inicijativu mnogih građana i građanki Vrbasa, organizuje skup ispred zgrade opštine Vrbas, u utorak, 04. 10. 2016. sa početkom u 15h. Na skupu ćemo javno, od svih nadležnih zatražiti rešavanje ovog problema. Opštinski odbor pokreta Dosta je bilo poziva sve građane i organizacije u Vrbasu, bez obzira na političko ili neko drugo opredeljenje, da se pridruže u pokušaju da se izborimo za pravo na zdravu životnu sredinu, ili makar ono što je od nje preostalo.


Tanjug 18. aprila 2021. 14:55\nBEČ – Menadžerka AstraZeneke u Austriji Sara Volters izjavila je danas da do odlaganja isporuka vakcina AstraZeneke Evropskoj uniji dolazi zbog kompleksnog procesa proizvodnje vakcine i izuzetno velike potražnje zbog pandemije korona virusa.\n„Uvereni smo da ćemo ispuniti svoje obaveze da isporučimo 300 miliona doza Evropskoj uniji ove godine“, istakla je Voltersova u intervjuu bečkom „Kuriru“, preneo je Rojters.\nU Briselu tako odgovaraju na navode medija da je Evropska komisija odlučila je da ne obnovi ugovore o vakcinama protiv kovid-19 sa kompanijama „AstraZenaka“ i „DŽonson i DŽonson“ za narednu godinu.\nVoltersova je za „Kurir“ rekla i da bi izmenjena verzija vakcine protiv kovid-19 AstraZeneke, prilagođena borbi protiv varijante korona virusa koja je prvi put pojavila u Južnoj Africi, mogla bi biti spremna do kraja 2021. godine.\n„U međuvremenu, AstraZeneka i Univerzitet Okford su započeli sa modifikacijama vakcine za južnoafričku varijantu i očekujemo da će ona biti gotova do kraja godine, ako bude trebalo“, rekla je Voltersova za „Kurir“.


Predsjednik Komisije za sprovođenje referenduma u RS-u Siniša Karan izjavio je danas da su u Službenom listu Republike Srpske objavljeni rezultati o sprovedenom referendumu, koji je održan 25. septembra 2016. godine.\nKaran je naveo da u posljednjih nekoliko dana pojedini mediji i predstavnici političkih partija iznose tendenciozne i netačne informacije kako nikada u Službenom listu Republike Srpske nisu objavljeni rezultati referenduma, saopšteno je iz Komisije za sprovođenje referenduma.\n"Ovim putem želimo da obavijestimo medije, političke partije, kao i građane, koji su na demokratski način uzeli učešće i izrazili svoje mišljenje na održanom referendumu, da je Narodna skupština Republike Srpske, na sjednici, održanoj 9. februara, donijela odluku o konstatovanju rezultata republičkog referenduma - Službeni list Republike Srpske', od 8. maja", podsjetio je Karan.\nOn je napomenuo da je na osnovu stava pet ove odluke objavljen i izvještaj o rezultatu referenduma na pitanje - "Da li podržavate da se 9. januar obilježava i slavi kao Dan Republike Srpske?" - "Službeni list Republike Srpske", od 18. maja.\n"Žao nam je što se i na ovaj način pokušava nipodaštavati narodna volja građana, izražena najvećim demokratskim dostignućem - referendumom", dodao je Karan.\nObjavio: Pet, 22/09/2017 - 11:58


Počinje akcija uređenja porušenih pravoslavnih grobalja na Kosovu\nMinistarstvo za Kosovo i Metohiju počinje akciju čišćenja i uređenja svih porušenih grobalja na području Kosova i Metohije. Po rečima zamenika ministra za Kosovo i Metohiju, Bojana Anđelkovića, to će biti dug proces koji će možda trajati i nekoliko godina sa glavnim ciljem da sva pravoslavna groblja budu uređena, i da, po njegovim recima, predstavljaju dostojno počivalište za one koji su tamo sahranjeni. "Tamo gde je groblje uništeno u takvom stepenu gde nikako ne može da se odredi gde su grobna mesta i gde nije moguće da potomci prepoznaju gde su im preci sahranjeni, biće podigniti zajednički spomenici za sve one koji su tu sahranjeni", rekao je Anđelković KIM radiju. Pored sredstava obezbeđenih iz Ministarstva Anđelković očekuje i pomoć donatora. "Ne planiramo sada da bilo kome dajemo posebno sredstva da čisti ta groblja. Ministarstvo će sada u prvoj fazi obezbediti autobuse i alat za čišćenje. Pozvaćemo ljude koji su zainteresovani i potomke onih koji su negde sahranjeni. Tamo gde ne bude bilo potrebno biće uključeni i radnici civilne zaštite, radnici javnih preduzeća koji trenutno nisu angažovani i naravno dobrodošli su svi oni pojedinci koji žele da se uključe u tu akciju dobrovoljno", naglasio je zamenik ministra za KiM. Kao i prilikom drugih poseta, Ministarstvo za KiM će o svakoj akciji na grobljima redovnim putem obaveštavati Euleks i UNMIK. "Od njih ćemo zatražiti da budu obezbeđeni uslovi za pristup grobljima. Ovo, podvlačim posebno, nema nikakvu političku pozadinu, ovo nije politika, to je nešto što se zove odgovornost prema precima. Ovo je nešto što se zove omogućiti onima koji su sahranjeni da mirno počivaju bez obzira na sve što se desilo, tako da očekujemo da svi budu razumni i od svih koji dođu negde da nešto očiste očekujemo da ne prave nikakve probleme". Na Kosovu i Metohiji u poslednjih deset godina domolirana je većina spomenika na više od 120 pravoslavnih grobalja.


Niška televizija » Stefanović:”Visokom obrazovanju je potrebna obnova” (VIDEO)\nObjavljeno 30.06.2015. 11:54\nPodizanje kvaliteta obrazovanja je osnov napretka Srbije, kaže akademik Srpske akademije nauka i umetnosti Vladislav Stefanović. Prvi niški akademik smatra da je visoko obrazovanje tokom tranzicije pretrpelo veća oštećenja i da mu je potrebna obnova.\nObrazovanje u Srbiji daleko je od nivoa na kome bi trebalo da bude smatra Vladislav Stefanović. On kaže i da je podizanje njegovog kvaliteta osnov za dalji napredak naše zemlje te da mu u predstojećem periodu predstoji obnova.\nStefanovic kaže i da su naši ljudi najbolji u svetu i da Srbija odlaskom mladih mnogo gubi. Inače, da su šanse za zaposlenje u Srbiji male pokazuje i podatak da je u Srbiji od 34 do 44 odsto mladih starosti od 15 do 34 godine nezaposleno.


Umesto tragično preminulog Zorana Ristića, funkciju sekretara obavljaće Milan Martinović, odlučila je skupština kojoj je od 63 prisustvovalo 49 članova.\nPrvi čovek kluba iz Ivanjice, Dragomir Lazović, ocenio je proteklu sezonu kao nesvakidašnju sportsku nesreću koju je ilustrovao podatkom da su utakmice završavane u 84. minutu, Javor bi imao 14 bodova više i siguran opstanak.\n"Dvadeset godina Javor igra u saveznom rangu takmičenja a ja sam ovde punih šesnaest godina. Sa Dušanom Sekulićem, Slobodanom Jovanovićem i Darkom Beševićem ušao sam u ovu sportsku priču iz najčistijih pobuda i osećaja lokalpatritizma. Sa Sekulićem sam vodio klub 10, a sa Milanom Pandurevićem sedam godina. U tom periodu odigrali smo osam prvoligaških i osam superligaških sezona. Veličanstveno smo obeležili stogodišnjicu kluba, dva puta bili na ivici da se takmičimo u Evropi. U klubu trenira više od 200 registrovanih igrača, godišnje odigramo više od 140 utakmica, a gleda nas u sezoni i do 20.000 ljudi", rekao je u svom obraćanju predsednik Javor Matisa Dragomir Lazović.\nOn je napomenuo da je ovaj sportski kolektiv iznedrio mnoštvo kvalitetnih igrača, osam ih je igralo u reprezentativnim selekcijama, a iz kluba je potekao i selektor reprezentacije.\n"Javor je svetla tačka ovog grada, jednom rečju brend Ivanjice. I hteo bih sa ponosom da istaknem da je ovo klub koji ne duguje jednog dinara, nikome. Mnogo nas je koštala svaka sezona, stotine dana i noći sedeli smo, pričali odustajali od svega, ali bi nas ujutro ta ljubav koja se zove 'Javor' kao od šale pobedila I nastavljali smo dalje", priča Lazović.\nObraćajući se prisutnima i lokalnoj samoupravi Lazović je istakao da očekuje veću finansijsku pomoć opštine, jer je prosto nedopustivo da klub koji nije privatni, lokalna vlast 16 godina finansira sa četiri odsto budžeta.\n"Ovaj klub je uvek bio gradski i želimo da svi to shvate, da pomognu, na prvom mestu opština treba da pronadje način da učestvuje više u finansiranju a ja vam obećavam, ako bude tako, u maju naredne godine klub sa premijerligaškim statusom bez dinara dugovanja", istakao je Lazović.


Kompanija Lir uzela subvencije pa ostavila 2.500 radnika bez posla - Politički.rs\nKompanija Lir uzela subvencije pa ostavila 2.500 radnika bez posla\nBeta, Foto: Instagram/buducnostsrbijeav\nOko 2.500 radnika ostalo je bez posla nakon što je novosadska fabrika u sastavu američke korporacija Lir (Lear) obustavila rad zbog rata u Ukrajini, piše Nova.rs.\nMenadžment ove kompanije obratio se zaposlenima dopisom u kom se navodi da je “usled sankcija došlo do prekida lanca snabdevanja tako da i u automotiv industriji postoje problemi sa nabavkom poluprovodničkih komponenti i nažalost niko u ovom trenutku ne može sa sigurnošću da utvrdi kada će se problemi rešiti”.\nKompanija Lir je proizvodjač autoelektronike, kojoj je država Srbija dala čak 40 miliona evra kroz subvencije i izgradnju hale, navodi Nova.rs.\nLir je medju kompanijama koje su i dobile najveće subvencije od države i lokalne samouprave. Država je dala subvenciju od 9,6 miliona evra, a kompanija 9,5 miliona za zapošljavanje 2.000 ljudi.\nPored toga Grad Novi Sad je izgradio fabriku za četiri milijarde dinara, što je više od 30 miliona evra. Sve zajedno, po čoveku je država platila 22.000 evra za fabriku kablova, navodi Nova.rs.\nNaši stari nisu mogli da budu robovi, mi u ropstvu vidimo napredak


Zvaničnicima UN poslata peticija za istragu kršenja ljudskih prava na julskim protestima | Novinska agencija Beta\nDRUšTVO | 30.10.2020 20:40 > 30.10 20:40\nPeticija "Stop policijskom nasilju", kojom se traži istraga kršenja ljudskih prava gradjana Srbije na julskim protestima, poslata je zvaničnicima Ujedinjenih nacija i specijalnom izvestiocu UN za ljudska prava Nilsu Melceru.\n"Mislim da je važno da naša vlada vidi da mi koji živimo u inostranstvu, i šaljemo novac kući, a imamo i pravo glasa, vidimo šta se dešava u našoj zemlji i stojimo iza naroda čija su ljudska prava bila prekršena u julu. Ova peticija se specifično odnosi na tri slučaja i podržavam nezavisnu istragu po tom pitanju", rekla je Novaković za Glas Amerike.\nNovaković, organizatorka letošnjih skupova podrške srpskim demonstrantima navodi da "korumpirani sistem" koji je, kako je rekla, "inicirao zloupotrebu policije", nije u stanju sam da istraži kršenja ljudskih prava koja je počinio.\n"Tako da to mora da uradi neko van sistema i zato se obraćamo Ujednjenim nacijama. Peticijom je jasno rečeno da gradjani ne dozvoljavaju da ih neko gazi. Svi vidimo da je ovo posle dužeg niza godina prvo sistemsko nasilje policije nad gradjanima", rekla je Novaković.\nDodala je da će vlasti, ako uvide da mogu da se izvuku sa, kako je rekla, "brutalnim zlostavljanjem gradjana", nastaviti to da rade.\n"Važno je i da imamo svest da to rade decenijama u romskim naseljima i da, kad se borimo za gradjanska prava, uključimo Rome u svaki deo aktivizma. Ova situacija je prvi put našoj svesti ukazala šta policija može da radi, a to Romima rade decenijama", rekla je glumica.\nPeticiju je opisala kao "prvi korak u kampanji koja diže svest naroda i vlade u važnosti zaustavljanja takvog ponašanja", pre nego što u Srbiji bude "situacija kao u Nigeriji i drugim zemljama gde je policija počela da vlada narodom".\n"Važno nam je da podržimo peticiju i akciju jer do sada još nema značajne odgovornosti policije za nasilje koje se desilo u julu. Ljudi nisu zaboravili o tome u Srbiji ni u dijaspori. Srpska vlast nastavlja da krši demokratska prava i slobodu medija i zato moramo da nastavimo da vršimo pritisak na vladu iz inostranstva i stvaramo svest o tome kakva je situacija u našim lokalnim gradovima", kazala je Milosavljević.\nDve organizacije koje su inicirale peticiju navode za Glas Amerike da se njom "traži nezavisna istraga zbog brutalnosti policije na julskim protestima".\n"Gradjani žele da znaju šta je do sada preduzeto kako bi se kaznili odgovorni u dokumentovanim slučajevima policijske brutalnosti. Istovremeno će peticija biti dostavljena elektronski i zvaničnicima UN i EU kojima je više nevladinih organizacija podnelo dokumentovane izveštaje o nasilju policije", navode iz organizacija Kreni-promeni i Udruženje za zaštitu zakonitosti i ustavnosti.\nOne su u pismu navele da je reakcija UN zatražena zbog "prekomerne, neopravdane i nezakonite" sile koju je srpska policija primenjivala na protestima i zbog "izostanka reakcije državnih institucija".


Beograd na City Fair 2016 u Londonu - TU Magazin\nBeograd na City Fair 2016 u Londonu\nBy redakcija on\t Jun 21, 2016 TURIZAM, VESTI\nOd 19. do 21. juna Turistička organizacija Beograda je predstavila turističku ponudu Beograda na City Fair 2016 u Londonu.\nCity Fair je workshop i konferencija koju godišnje organizuju ETOA (Evropska asocijacija turoperatora i organizacija) i ECM (Evropska asocijacija turistričkih i kongresnih gradova), sa ciljem da kroz unapred selektovane B2B sastanke spoji zainteresovane kupce sa izlagačima, predstavnicima evropskih turističkih i kongresnih destinacija, u strogo poslovnom okruženju. TOB je ove godine predstavila turističku ponudu Beograda sa fokusom na City Break programe, kulturne i sportske manifestacije, kao i kongresnu ponudu grada sa akcentom na podsticajna tzv. „incentives” putovanja evropskih korporacija i kompanija. Prateći temu ovogodišnjeg City Fair-a, gastronomiju, predstavljene su mogućnosti za realizaciju gastronomskih tura i programa u Beogradu, a veliko interesovanje je zabeleženo i za druge segmente turističke ponude našeg grada: Muzej Nikole Tesle, Dvorski kompleks na Dedinju, rakija ture, Adu Ciganliju i drugo. Od velikih turoperatora koji su zainteresovani da uvrste Beograd u svoju ponudu ili da povećaju broj dana u paketima koje već nude, su: Thomas Cook, Flight Center, Expat, CBN Travel & MICE itd.\nCity Fair je skup koji se iz godine u godinu uvećava i ove godine okuplja 200 kupaca i 210 izlagača. Drugi dan je bio posvećen konferenciji o gradskom turizmu „Europe on a plate” koja se bavi temom gastro turizma, primerima dobre prakse u Evropi i panel diskusijama.


Regionalne vesti - Subota 04.09.2021 - 10:50\nNajmanje 1.800 uniformisanih pripadnika službe i veliki broj starešina i pripadnika kriminalističke policije pokušaće da spreči eventualne incidente zbog ustoličenja mitropolita Joanikija sutra u Cetinjskom manastiru, piše portal rtcg.me, imajući u vidu, kako se navodi da Upravu policije (UP) očekuje najveći „bezbednosni rizik u novijoj crnogorskoj istoriji“.\nOperativni štab UP napravio je plan sa najmanje tri moguća scenarija kako bi na Cetinju i u Podgorici očuvali mir i zaštitili bezbednost učesnika verskog skupa i gostiju, ali i demonstranata. Prema planu, navodi se, direktor policije Zoran Brđanin biće u štabu celo vreme, a radnje policijskih službenika, kako je planirano, snimaće se posebnim uređajima za audio-vizuelno praćenje kako bi se dodatno kontrolisalo njihovo postupanje, ali i zaštita, piše "Danas".\nPodsećamo, na jučerašnjoj sednici Veća za nacionalnu bezbednost koja je trajala pet sati upućen je apel da svi društveno politički akteri, predstavnici medija, kao i građani, doprinesu smirivanju tenzija i očuvanju mira i sigurnosti.\nProcene policije i Agencije za nacionalnu bezbednost (ANB) koje je izneo ministar policije Sergej Sekulović pokazuju da će se na ulicama Cetinja već danas okupiti više od deset hiljada ljudi, „revoltiranih namerama SPC da se, uprkos apelima i upozorenjima, ceremonija ne izmesti iz Prestonice“, piše Pobjeda.\nOčekuje se, takođe, da će velike kolone automobila iz više pravaca iz raznih krajeva Crne Gore, sa severa i primorja, tokom današnjeg dana organizovano pristizati na Cetinje, pa bi, kako se ocenjuje, bilo kakva ozbiljnija intervencija saobraćajne policije ili pokušaj zadržavanja građana, mogla dodatno da podgreje ionako uzavrele strasti.\nCrnogorska policija raspolaže brojnim informacijama da se nekoliko ekstremnih, radikalnih srpskih grupa organizovalo ne samo posredstvom društvenih mreža, već i u internoj komunikaciji i da su neki već došli na Cetinje. Otud i upozorenje ministra Sekulovića u sredu da „policija nije u stanju da garantuje apsolutnu bezbednost svih građana“.\nMinistar je, kako navodi Pobjeda, predlagao na jučerašnjoj sednici Veća za nacionalnu bezbednost da se na Cetinju zabrani održavanje bilo kakvog skupa, zbog zaštite bezbednosti i stabilnosti u zemlji. Premijer Zdravko Krivokapić je potom stavio na glasanje predlog ministra, koji je „preglasan“.\nProtiv zabrane okupljanja na Cetinju glasali su Krivokapić, potpredsednik Vlade Dritan Abazović, ministar spoljnih poslova Đorđe Radulović, ministar finansija i socijalnog staranja Milojko Spajić, ministarka odbrane Olivera Injac i predsednik Odbora za bezbednost Milan Knežević.\nMišljenje i stavove su nakon glasanja izuzeli ministar Sekulović i zamenik predsednika Odbora za bezbednost Mevludin Nuhodžić.\n„Beogradski sindikat“ , „Neverne bebe“…\nIspred Hrama Hristovog vaskrsenja u Podgorici večeras će biti upriličen doček patrijarha Srpske pravoslavne crkve (SPC) Porfirija, a uoči ustoličenja mitropolita Joanikija na Cetinju.\nKako je najavljeno iz MCP, nakon velike večernje službe danas od 18 sati na platou ispred Hrama biće održan bogat kulturno umetnički program povodom ustoličenja mitropolita crnogorsko primorskog.\nTokom kulturno-umetničkog programa nastupiće „Beogradski sindikat“ , „Neverne bebe„, Danica Crnogorčević. Najavljeni su i nastupi guslarke Bojane Peković, etno-pojca Branke Zečević, Kulturno-umetničkog društva „Đurđevdansko Kolo“, frulaša Radovana Suknovića i muzičkog sastava manastira Fenek – „Fenečki Biseri“.


NIS povećao plasman ulja i maziva, NISOTEC još kvalitetniji NIS povećao plasman ulja i maziva, NISOTEC još kvalitetniji – MOTOR blog\nNaftna industrija Srbija je danas na pres konferenciji na Sajmu automobila predstavila planove u proizvodnji i plasmanu ulja i maziva. Brendove G-energy i NISOTEC predstavili su Aleksandar Truhan, generalni direktor Gasprom njeft Lubrikants, Roman Zimovec, direktor marektinga Gasprom njeft Lubrikants i Dmitrij Vukolov, direktor Direkcije maziva NIS a.d.\nU prošloj godini razvijeno je još desetak novih prozvoda iz linije NISOTEC, nastalih kroz temeljno istraživanje tržišta i osluškivanje potreba kupaca. To je nova linija proizvoda za putnička vozila i komercijalna vozila koja zadovoljavaju standarde EURO III, EURO IV i EURO V, koji omogućuju uštedu energije i očuvanje životne sredine. NISOTEC proizvodi su dobili moderniju ambalažu i novi vizuelni identitet koji podržava jasnu diferencijaciju kategorija i grupa proizvoda.\nTakođe, prošireni su proizvodni kapaciteti kupovinom još jedne punilice za tehničke tečnosti i okončani radovi na objektu blendinga ulja. Veliki uspeh Direkcije Maziva je izlazak na inostrano tržište (Bosne i Hercegovine i Crne Gore), a u toku su pregovori sa potencijalnim distributerima i u drugim državama.\nNa Salonu automobila predstavljeni su i proizvodi linije G-energy Gasprom njeft – ulja i maziva, koji obuhvata asortiman sintetičkih i polusintetičkih ulja za motore evropskih, japanskih i američkih proizvođača putničkih automobila poslednje generacije.\n„Formiranje Direkcije za maziva u NIS-u predstavlja logičan nastavak strategije Gasprom njefta u ovoj oblasti. Zahvaljujući pažljivom istraživanju tržišta, danas je NIS u mogućnosti da na svojim benzinskim stanicama plasira široku paletu ulja i maziva namenjenih svim kategorijama potrošača. Na srpskom tržištu sada je u ponudi i paleta proizvoda G-energy potvrđena od strane svetskih proizvođača automobila, istakao je Aleksandar Truhan, generalni direktor Gasprom njeft Lubrikants“.\n„ NIS i Gasprom njeft su na srpsko tržište doneli ne samo novu tehnologiju,već i nov, kvalitetan odnos prema biznisu koji podrazumeva brigu o zaštiti životne sredine i informisanost potrošača o prednostima korišćenja savremenih proizvoda. NIS želi da i u ovom segmentu poslovanja postane lider u regionu i po obimu proizvodnje i po kvalitetu proizvoda. Stalno pratimo tržište i spajajući dobru tradiciju sa tehnološkim inovacijama, gradimo modernu kompaniju koja se dinamično razvija“, izjavio je Dmitri Vukolov, direktor Direkcije Maziva.\nNIS povećao plasman ulja i maziva, NISOTEC još kvalitetniji was last modified: March 29th, 2011 by Goran Aničić\nG-energyNaftna industrija SrbijaNISNISOTEC


Isplata materijalnih davanja iz socijalne i dječje zaštite za februar počeće danas, saopštilo je Ministarstvo rada i socijalnog staranja. Za isplatu socijale obezbijeđeno je oko 6,75 miliona eura. Najviše novca ide za korisnike refundacije za porodiljsko odsustvo 1.368.234,21 eura, kao i za dodatak za njegu i pomoć i to 1.339.029,72. Za korisnike materijalnog obezbjeđenja izdvojeno 841.116,40 eura, a dječje dodatke 374.867.\nRazmatraju izvještaje ASK\nSavjet Agencije za sprečavanje korupcije zakazao je za petak, 20. mart sjednicu na kojoj će razmatrati izvještaj o realizaciji Plana kontrole i nadzora za izbor odbornika u Skupštini opštine Tivat. Na dnevnom redu je i predlog izvještaja o radu Agencije za za 2019. godine. Članovi Savjeta će, kako je najavljeno, razmotriti i predlog Izvještaja o izvršenju budžeta Agencije za sprečavanje korupcije za 2019. godinu. Sjednica će biti otvorena za javnost, ali postoji mogućnost odlaganja zbog aktuelne situacije u državi sa virusom Korona.


Worth (2020) - The Filmske Recenzije\nWorth je biografski film koji potpisuju režiserka Sara Kolanđelo i scenarista Maks Bornstejn koji je premijeru imao još u januaru 2020. godine na festivalu Sundance. Kao i veliki broj filmova koji ne budu otkupljeni, upao je u distributivni pakao iz koga ga je izvadio striming servis Netfliks koji ga je stavio na svoje servere 3. septembra, odnosno nekoliko dana pre obeležavanja 20-ogodišnjice događaja koji su izazvali dešavanja u filmu.\nNakon napada na Svetski trgovinski centar i na Pentagon 2001. godine Kongres imenuje renomiranog advokata i stručnjaka za posredovanje Kena Fajnberga (Majkl Kiton) koji će biti zadužen za fond za kompenzaciju namenjen odšteti porodicama žrtava. On i njegovi saradnici na čelu sa Kamilom Bajros (Ejmi Rajan) se suočavaju sa nemogućim zadatkom da odrede vrednost života svakog pojednica, a njihova formula za računanje ne nailazi na odobravanje kod oštećenih. Uz pomoć Čarlsa (Stenli Tuči) Kenova početna profesionalnost se pretvara u saosećanje i on počinje da uči o posledicama ove tragedije.\nPrva scena i pitanje koje Ken ispisuje na tabli šta vredi život nam govori o čemu će se raditi u ovom filmu. To pitanje je postavljeno sa pravnog i ekonomskog gledišta, u njemu nema nikakve filozofije. Ken se bavi ovakvim slučajevima kroz čitavu karijeru i od njega se očekuje da hladnim i proračunatim odgovorom zadovolji sve učesnike spora. On koristi određenu nepristrasnu formulu koja kao glavne činioce sadrži zaradu oštećenog i njegove godine i na taj način se određuje suma koja će biti isplaćena povređenima i porodicama preminulih.\nTa formula nema nikakve veze sa jedinstvenošću svakog pojednica nego je taj pojedinac postao deo statistike. Ovakav način je postao praksa u slučajevima kojih je kroz istoriju bilo na pretek kada veći broj građana čeka odštetu od velikih kompanija. Emocionalni uticaj u tim slučajevima je bio ograničen na oštećene i njihove porodice, dok je u ovom slučaju čitava nacija bila pod uticajem ovih događaja. Scenario prati ovaj objektivan i relativno bezosećajan postupak koji se svodi na brojke u dolarima i političko-ekonomske brige koje prati taj proces.\nU suštini, vlada će pružiti finansijsku nadoknadu onima koji odluče da ne preduzimaju nikakva pravne radnje protiv avioprevoznika i Ken ima zadatak da što veći broj ljudi ubedi da je to pravi izbor za njih. Ulozi su visoki i postoji određeni rok za određeni procenat ljudi da se slože. Pored Kena i njegovih saradnika, scenario prati nekoliko porodica i ljudi koji su ostali bez najmilijih, a među njima se izdvaja Čarls koji je ostao bez supruge i koji je veliki protivnik načina funkcionisanja fonda – on želi da se prema svim oštećenima postupa dostojanstveno i sa poštovanjem i da oni nisu samo rubrika u statistici.\nTi sporedni likovi povećavaju emocionalni ulog čitave priče, a najveća snaga ovog filma leži u naizmeničnim scenama samog procesa i svedočenja onih koji su u napadu izgubili svoje najmilije. Sa jedne strane imamo manilupativne političko-ekonomske manevre i matematičke formule, dok su sa druge strane lica koja ispunjavaju tuga i bes. Iako je film realizovan praktično bez mane, dok su Ken i njegova promena sasvim pristojna osnova za ovu priču, moram priznati da me ništa u ovom filmu nije dirnulo ili scenaristički iznenadilo, nego sam sve pratio bez nekog impulsa – ništa nije bilo loše, jednostavno mi nije bilo previše zanimljivo.\nWorth je kvalitetno realizovana i složena dramatizacija istorijskih događaja kojoj je, iz moje perspektive, jedini problem to što sama priča nije toliko zanimljiva da zaslužuje filmsku adaptaciju.


BOŠKO OBRADOVIĆ NA SASLUŠANJU: Zbog napada na poslanike preti mu pet godina zatvora | Direkt.rs\nPočetna Politika BOŠKO OBRADOVIĆ NA SASLUŠANJU: Zbog napada na poslanike preti mu pet godina...\nBOŠKO OBRADOVIĆ NA SASLUŠANJU: Zbog napada na poslanike preti mu pet godina zatvora\nNarodni poslanik i predsednik Srpskog pokreta Dveri Boško Obradović biće saslušan u tužilaštvu u svojstvu osumnjičenog zbog nedavnog napada na ministra zdravlja Zlatibora Lončara i poslanike ispred ulaza u zgradu parlamenta.\nU Prvom osnovnom javnom tužilaštvu u Beogradu, za „Novosti“ je potvrđeno da je Obradović dobio poziv za saslušanje, a lider Dveri je poručio da će se odazvati i da se neće pozivati na poslanički imunitet.\nZa krivično delo za koje se Obradović sumnjiči – nasilničko ponašanje iz člana 344, stav 2, u vezi sa stavom 1 Krivičnog zakonika – zaprećena je kazna zatvora od šest meseci do pet godina.\nPoslanici Dveri i njihove pristalice, na čelu sa Obradovićem, 8. maja su organizovali protest ispred glavnog ulaza u Skupštinu Srbije. Tada je došlo do koškanja i guranja sa poslanicima vladajuće koalicije i ministrom Lončarom, kojem je Obradović pištaljkom duvao u lice.\nIz incidenta koji su izazvali Obradović i pristalice Dveri, poslanik Marjan Rističević izašao je sa fizičkim povredama i pocepanim sakoom.\n– Srpski pokret Dveri se raduje dokazivanju istine o onome što se zaista desilo 8. maja na protestu ispred Doma Narodne skupštine i očekuje odbacivanje krivične prijave protiv Obradovića i još trojice osumnjičenih. Sada je Tužilaštvo na potezu da pokaže i dokaže da li u Srbiji postoji vladavina zakona i da li radi nezavisno od izvršne vlasti i neselektivno prema svim učesnicima političkog života, bez obzira na to da li su iz vlasti ili opozicije, navode u Dverima, i dodaju da se nadaju istom takvom otkrivanju istine i u slučajevima prijava koje je Obradović podneo protiv predstavnika aktuelne vlasti zbog mnogobrojnih afera.


'BiH bi funkcionisala da je tretirana kao državna zajednica'\nIzvor: B92, 02.Jun.2019, 21:58\n"BiH bi funkcionisala da je tretirana kao državna zajednica"\nBijeljina -- Milorad Dodik izjavio je da bi BiH možda funkcionisala da je tretirana kao državna zajednica tri konstitutivna naroda i dva entiteta.\nPredsedavajući Predsedništva BiH Milorad Dodik je, međutim, ocenio da je to nemoguće jer BiH želi da nametne da su Bošnjaci većina koji određuju šta treba, a šta ne treba, prenosi RTRS.\nDodik, koji je i predsednik Saveza nezavisnih socijaldemokrata >> Pročitaj celu vest na sajtu B92 << (SNSD), istovremeno je negirao tvrdnje o povlačenju kadrova te stranke iz institucija na nivou Bosne i Hercegovine, navodi Fena.\nSrbijaDanas.com: "BiH bi funkcionisala da je tretirana kao državna zajednica": Dodik održao lekciju Bošnjacima!\nNezavisne Novine: Dodik: Možda bi BiH funkcionisala da je tretirana kao državna zajednica\nNoviMagazin.rs: Dodik: Da nije bilo SNSD-a RS bi izgubila svoje nadležnosti, a možda ne bi ni postojala


You are at:Home»Vesti»Mastercard donosi povoljnosti na letovima Er Srbije\nBy Vesna Kovačević on\t 05/10/2018 Vesti\nKorisnici Mastercard kartica do kraja godine mogu da ostvare značajne popuste na letovima Er Srbije\nEr Srbija, nacionalni avio-prevoznik, i kompanija Mastercard pripremili su novu akciju za sve putnike Er Srbije koji koriste Mastercard kartice kao dodatni način da im jesenja i praznična putovanja učine još prijatnijim.\nPutnici Er Srbije koji na letovima srpske nacionalne avio-kompanije plaćaju COMBO proizvode iz ponude Elevate & Deli kataloga Mastercard platnim karticama, ostvariće popust od 15 do 25 % sve do 31. decembra. Na taj način, cena ovih paketa biće umanjena za 0,5 evra za pakete čija je redovna cena 3 ili manje evra (npr. čaj ili kafa i keks, voćni sok i keks), dok će za iznose veće od 3 evra cena biti smanjena za 1 evro (npr. bilo koji sendvič i bilo koji gazirani sok, pivo i čips,dva vina ili dve rakije).\n“Stalno unapređujemo ponudu proizvoda na našim letovima, pa naši putnici uvek imaju mogućnost da ih kupe po specijalnim uslovima. Saradnja sa kompanijom Mastercard je važna, jer će naši gosti kupujući COMBO pakete ostvariti još veće uštede. Uz bezbedne i brze transakcije, raznovrsnu ponudu hrane i pića, ali i brojne mogućnosti koje nudimo putnicima kroz dodatne usluge, oni su i ovom pogodnošću u prilici da uštede”, izjavila je direktorka Komercijale Er Srbije Dragana Frantov Nikolić.\n”Naše novo MasterIndex istraživanje pokazalo je da građani Srbije češće putuju u inostranstvo i da su im platne kartice verni saputnik bilo da idu u šoping, restorane ili da plaćaju smeštaj. Kartice su jednostavan, siguran i praktičan način za plaćanje bilo u zemlji i inostranstvu, pa je kampanja koju pokrećemo sa našim partnerom, kompanijom Er Srbija, lepa prilika za naše korisnike da svoje letove učine još prijatnijim, ali i da se uvere da je Mastercard tu za njih bilo kada i bilo gde da im je to potrebno“, rekla je Jelena Ristić, direktor za tržišta Srbije, Crne Gore i BiH u kompaniji Mastercard.\nDragana Frantov Nikolić Er Srbija Jelena Ristić Mastercard


Street Art Belgrade: Izložba o beogradskim grafitima | CityMagazine\nU Centru za obrazovanje i kulturu Božidarac pogledajte izložbu radova „Street Art Belgrade“, fotografa Aleksandra Đorđevića. Radovi koji se nalaze u istoimenoj knjizi predstavljaju pregled beogradske ulične umetnosti.\nŽelja autora Aleksandra Đorđevića je da se, pre svega ulična umetnost, kao specifičan vid umetnosti sačuva, dokumentuje i popularizuje jer predstavlja nezaobilazni deo urbanog okruženja. Tokom izložbe će po prvi put u Beogradu biti izloženi i radovi koje su oslikali poznati umetnici Artez i TKV.\nTraje do 14. januara 2019.\nJavna umetnost koja je ostavila najviše utisaka u godini za nama bozidarac · izlozbe · street art · ulična umetnost


Ubijeni ruski novinari u Africi nisu bili mučeni - Sputnjik Srbija\n12:45 10 Avgust 2020\nUbijeni ruski novinari u Africi nisu bili mučeni\n© AFP 2020 / PACOME PABANDJI\n09:39 02.08.2018 Preuzmite kraći link\nPrilikom pregleda tela novinara koji su ubijeni u Centralnoafričkoj Republici, prema podacima ruske strane, nisu pronađeni tragovi mučenja, izjavila je novinarima zvanična predstavnica MIP-a Marija Zaharova.\n„Prema podacima koje su dobili radnici službenici Ambasade Rusije u Centralnoafričkoj Republici, prilikom prvog pregleda tela lokalni lekari nisu pronašli tragove mučenja, samo rane od vatrenog oružja“, rekla je ona.\nU utorak su u Centralnoafričkoj Republici pronađena tela Orhana Džemala, Aleksandra Rastorgueva i Kirila Radčenko.\nSva trojica su radili teme od „centra uprave istraživanja“ Mihaila Hodorkovskog i snimili u Republici dokumentarni film. Poslednji put su se javili u nedelju.\n12:32 Moskva: Računamo na želju Berlina da dovrši „Severni tok 2“\n12:04 Na protestima u Minsku priveden i pretučen novinar Sputnjika\n11:45 Beloruska opozicija zahteva mirnu predaju vlasti\n11:44 Bugarski novinar: Atlantskom savetu „prazne konzerve piva u glavi“\n11:33 Apsolutni hit na internetu: Oko kuće su joj napravili auto-put, ali ona i dalje odbija da je proda


Lakše je sa Bertansom - Makabi preslišan u ''Areni''! - Sportske.net\nLakše je sa Bertansom - Makabi preslišan u ''Areni''!\nKošarkaši Partizana ostvarili su i treću pobedu u Top 16 fazi Evrolige, i to protiv favorizovane ekipe Makabija. Bertans se uspešno vratio i pokazao da će mnogo značiti crno-belima u finišu sezone.\nU utakmici koju je obeležio povratak Davisa Bertansa posle devetomesečne pauze, košarkaši Partizana savladali su Makabi sa 72:70!\nSam početak meča nije bio dobar za crno-bele. Posle startnog vođstva Partizana od 2:0, usledila je serija gostiju od 7:0 i Beograđani više nikako nisu uspevali da uhvate rezultatski priključak.\nBertans je u igru ušao sredinom prve deonice, burno pozdravljen od strane navijača Partizana i pokazao ono što je trener Vujošević i govorio - da nema strah od povrede, odlučivao se i na šuteve, bio agresivan u odbrani, ali ipak mu je potrebno vreme da uđe u nekadašnju formu.\nIzraelci su tokom većeg dela večerašnjeg meča imali desetak poena prednosti, znatno bolje im je išao šut za tri poena, za razliku od košarkaša Partizana, kojima su i šutevi sa linije slobodnih bacanja pčredstavljali problem.\nNi Bogdan Bogdanović ponovo nije bio raspoložen u napadu, pa su gosti dugo vodili, ali u poslednjoj deonici dogodio se preokret i velika pobeda Partizana!\nMakabi je u poslednjih deset minuta ušao sa vođstvom od 10 poena razlike - 57:47, ali i bez povređenog Skorcijanidisa, koji je u jednom napadu svog tima nezgodno doskočio.\nKako se meč bližio kraju, crno-beli su igrali sve bolje, razigrao se Tepić, pogađao trojke, preuzimao odgovornost, a konačno je i Bogdan Bogdanović, kada je najviše trebalo, pokazao sav svoj kvalitet.\nDogo se čekalo da crno-beli konačno povedu, a kada su to i učinili, ukazanu priliku do kraja nisu propustili, iako je Pnini imao šut za pobedu gostiju.\nU svakom slučaju, velika pobeda Partizana, i veoma značajna zbog samopouzdanja pred meč protiv Budućnosti u ABA ligi u ponedeljak.\nNa kraju, Bogdanović najefikasniji sa 18 poena, Tepić i Musli su upisali po 13, a povratnik Davis Bertans je upisao dva poena (1-4 za dva, 0-3 za tri poena). U Makabiju najefikasniji Aleks Tajus sa 14 poena.\nPartizan posle 11. kola ima učinak od tri pobede i osam poraza.


Republika / Totalni obračun ambasadora SAD i Rusije: Besni rat za Srbiju\nčetvrtak, 8. 8. 2019.| 11:00\nRukavice su skinute, počeo je otvoreni rat velikih sila za Srbiju. Amerikanci i Rusi žestoko su zaoštrili igru poslednjih dana, zauzimajući što bolje startne pozicije pred dane koji bi mogli da budu odlučujući za rasplet kosovskog problema.\nOno što je Srpski telegraf prvi najavio - da veliki šalju u Beograd svoje specijalce kao ambasadore, specijalne izaslanike ili u nekoj trećoj formi, te da će oni odmah ući u ozbiljan sukob u borbi za prevlast, brzo se obistinilo. U bitku su uključeni i obaveštajci, operativci na terenu, ali i domaći politički džokeri koje Vašington i Moskva izvlače iz rukava.\nProfesor međunarodnih odnosa Srđan Perišić u izjavi za Srpski telegraf kaže da Srbija ima više šanse da se izbori za svoje interese dok se veliki svađaju.\n- Koliko god to vama čudno zvučalo, mi smo najviše problema imali dok je Zapad bio monolitan, a Rusija praktično na kolenima. Sada je Zapad u problemima, a Rusija se bori da ojača uticaj u regionu u kojem tradicionalno ima prisustvo. Mi treba da iskoristimo taj haos, izvučemo korist i napravimo rezultate - zaključuje Perišić.\nŽESTOKE OPTUŽBE HARČENKA I GODFRIJA\nAleksandar Bocan Harčenko i Entoni Godfri, novi ruski i budući američki ambasador, koje su Tramp i Putin poslali kao svoje specijalce u Beograd, već su razmenili žestoke optužbe na račun ruske, odnosno američke politike.\nTako Harčenko smatra da su izjave Godfrija o malignom ruskom uticaju "u okviru već uobičajene retorike Vašingtona, koji u težnji za globalnim dominiranjem ne štedi snage na nezgrapnu ideološku borbu i otvoreno propagandističko ponašanje, ne brinući se više o bilo kojim argumentima u prilog svojim izmišljotinama".\nS druge strane, Godfri je pred američkim senatom poručio da je posle diplomatske službe u Moskvi u potpunosti svestan agresivnog ponašanja Rusije, malignog uticaja i kampanje dezinformacija koju vodi u Evropi i da SAD ulažu veliki napor da se tome suprotstave.\nNAJAVLJEN DOLAZAK KLJUČNIH IMENA - BOLTONA, MEDVEDEVA...\nDa bi pokazale koliko su im Srbija i kosovski problem visoko na listi prioriteta, velike sile najavile su dolazak svojih ključnih igrača u Beograd. Tako bi već do kraja meseca ili u septembru u posetu mogao da dođe Džon Bolton, Trampov savetnik za nacionalnu bezbednost, za kog se zna da stoji iza predloga o razgraničenju (podeli) Kosova, a njegov dolazak najviše zavisi od spremnosti Prištine da ukine takse na robu iz centralne Srbije. Ruski odgovor biće poseta premijera Dmitrija Medvedeva u oktobru, koja nije pod znakom pitanja.\nKarijerni diplomata Zoran Milivojević navodi za naš list da je poseta Medvedeva očekivana, kao i poruke koje će tom prilikom biti poslate, ali da je potpuno nov i značajan momenat eventualni dolazak Boltona u Beograd:\n- I to po dva pitanja: učvršćivanje srpsko-američkih odnosa i pitanje Kosova i Metohije.\nOBE STRANE AKTIVIRAJU POLITIČKE DŽOKERE U SRBIJI\nU ovoj geopolitičkoj zavrzlami, u kojoj Srbija pokušava da ostane čitava i na nogama, primetno je aktiviranje političkih aktera koji otvoreno igraju za jednu, odnosno drugu stranu. I bez pominjanja imena građanima Srbije je jasno, ako prate koje izjave srpski političari daju, da postoje izrazito proruske i proameričke političke stranke, udruženja i organizacije i da je njihov rat takođe uveliko u toku.\nAnalitičar Dejan Vuk Stanković za Srpski telegraf ističe da se u svemu tome Vučić snalazi najbolje moguće:\n- Racionalno, najčešće suzdržano, ali autoritativno. Nezvanični izaslanici Rusije i SAD, da bi promovisali sebe i opravdali poverenje sponzora, dosta agresivno medijski nastupaju i iskušavaju granice njegovog strpljenja. Vučić je, uprkos njihovim očekivanjima, miran, staložen i samouveren. U suštini, mislim da on zna šta i kako s njima, ali bira diplomatski put.\nPRATE VUČIĆEVE SARADNIKE I PORODICU DA BI GA UCENILI\nSrpski obaveštajci primetili su pojačane aktivnosti stranih obaveštajnih službi, kako sa istoka tako i sa zapada, koje su u radu prevashodno fokusirane na to šta rade predsednik Aleksandar Vučić i članovi njegove porodice, ali i njegovi najbliži saradnici. Suština njihovog delovanja je pokušaj da pribave bilo kakav materijal kako bi ga ucenili ako procene da je preblizu drugoj, suprotnoj strani.\nBivšeg obaveštajac DB Božidar Spasić potvrđuje da je cilj da se iskopa bilo šta što bi Vučića moglo da drži u šaci.\n- Predsednik Vučić je trenutno najviše napadan iznutra, ali je zapravo taj napad indukovan ili koordiniran spolja - poručuje on.\nO ovome je otvoreno govorio i predsednik Vučić.\n- Imam saznanja da pripadnici pojedinih stranih službi fotografišu mog starijeg sina na njegovom radnom mestu - otkrio je Vučić.\nNe miruje ni duboka država\nDok se za prevlast u Srbiji bore zvanični Vašington i Moskva, ne miruju ni eksponenti takozvane američke duboke države, koji su doskora imali presudan uticaj na sva zbivanja u SAD i odnos te države prema ostatku planete. Ne prođe dan, a da se ne oglasi neko iz tog kruga i pošalje ka Beogradu neku otrovnu strelicu. Pre dva dana to je učinio Dejmon Vilson, čelnik Atlantskog saveta, dok se juče oglasio Edvard Džozef, profesor Univerziteta "Džon Hopkins".\nSrbija Beograd SAD Rusija Donald Tramp Vladimir Putin Ambasadori Rat Aleksandar Bocan Harčenko Kosovo Kosovo i Metohija\nPutin otkrio kako je doneta odluka o zauzimanju aerodroma Slatina u Prištini


OTVORENA NOVA SEZONA BEOGRADSKE FILHARMONIJE - KULTIM - književnost, poezija, stvaralaštvo, kultura\nNa početku sezone uobičajeno se publici obraćao dosadašnji direktor Beogradske filharmonije Ivan Tasovac, a to je učinio i večeras u ulozi novog ministra kulture i informisanja rekavši da je – „ovo bilo 12 i po čarobnih i divnih godina koliko smo zajedno sa jedne i sa druge strane bine gradili divnu instituciju kao što je Beogradska filharmonija“.\n„Ponosan sam na sve što smo uspeli da uradimo“, naglasio je Tasovac, dodajući da je prošle nedelje potpisao dva dokumenta – jedan je ugovor o gostovanju BF u oktobru 2014. godine u Karnegi holu, a drugi je njegova ostavka na mesto direktora te institucije.\nKoncertmajstor Miroslav Pavlović obraćajući se u ime čitavog orkestra rekao je da je „prošlo 12 turbulentnih godina u ostvarivanju zajedničkih snova“ i poželeo mu na novom radnom mestu puno uspeha, čeličnih živaca i da „napravi nove i uspešnije filharmonije“. Takođe, uručen mu je i poklon u ime Beogradske filharmonije.\nBeogradska filharmonija sa svojim gostima na prvom koncertu u novoj sezoni, koja nosi naziv „Idemo dalje“, izvela je dela jevrejskih autora Meire Varšauer „Kao potoci u pustinji“, Avnera Dormana Koncert za mandolinu i orkestar i Kurta Vajla Simfonija br. 2.\nPrevPrethodnaTASOVAC POZVAO GRAĐANE DA POKLONE KNJIGE BIBLIOTEKAMA\nSledećaIZLOŽBA „TESLINA VIZIJA INTERNETA“Next


TRENUTNA POZICIJA:Početna»Banke»Internet u raljama kursnih razlika\n21/02/2012 · Banke, Tehnika\n„Pitao sam da li postoji provizija, ili bilo kakva naknada banke – rekli su da nema nikakve provizije. Pošto imam loših iskustava sa bankama u Srbiji, otišao sam u drugu ekspozituru – tamo je isto rečeno da nema nikakve provizije. Otišao sam u treću ekspozituru gde su mi takođe rekli da ne postoji apsolutno nikakva provizija. Onda sam pomislio da verovatno i nema provizije“, rekao je Milovanović „Potrošačkom savetniku“.\n„Očekivao sam da plaćanje bude normalno izvršeno – pošto sam već dao dolare, da cena bude u dolarima. Međutim, dolari su doživeli duplu konverziju, odnosno pretvoreni su u evre, a onda su iz evra pretvoreni nazad u dolare“, kaže Darko Milovanović.\nKako navodi, to je faktički bila trostruka konverzija, koja ga je koštala 120 dolara.\n„To je ono što vam neće reći na šalteru banke – reći će vam da provizije nema. Kada sam pitao zašto mi to niste rekli, odgovorili su – zašto me to niste pitali. Rekli su mi zašto niste pitali koja je deklarisana valuta u kojoj banka izvršava plaćanje prema inostranstvu“, ističe Milovanović.\n„Morate da budete prilično obučeni, da baratate ekonomijom, oko jednog najobičnijeg plaćanja, da ne biste bili izigrani“, navodi Milovanović.\nKlijenti banaka žalili su se „Potrošaškom savetniku“ da se konverzija valuta radi čak i kad se kupuje na domaćim sajtovima i kad je cena u dinarima. Ako je „viza“ ili druga kartica vezana za račun u evrima, uvek će biti izvršena konverzija valuta.\n„Potrošački savetnik“ je probao da u nekoliko banka sazna po kom se kursu vrši konverzija valuta, ali nije bilo odgovora. Rečeno je samo da je kurs povoljniji nego kad se evro menja za dinare u menjačnicama.\nbanka carina dinari dolari ebanking ebay euri internet kupovina konverzija kupindo kupujem prodajem kurs limundo menjačnica poštarina razmena


Međunarodna zajednica nijemo posmatra zločine Assadovog režima – Minber\nožu. 28, 2017 at 11:09 pm\nadmin 5 godina ago 579 views\nU Ženevi su i danas održani razgovori u okviru pete runde pregovora o Siriji, a tom prilikom specijalni izaslanik UN-a za Siriju Staffan de Mistura se sastao s Nasirom el-Haririjem, šefom pregovaračkog tima ispred delegacije sirijske opozicije, dok delegacija sirijskog režima nije razgovarala sa zvaničnikom UN-a.\nEl-Hariri je nakon sastanka na konferenciji za medije kazao da je Assadov režim samo tokom prvih pet dana pregovora usmrtio 84 civila, dok je od četvrtog kruga pregovora do danas poginulo ukupno 877 civila.\n“Nažalost, svi oni zločini koje čini Assadov režim počinjeni su pred očima međunarodne zajednice koja je na sve ovo nijema”, rekao je El-Hariri.\nIstakao je kako de Misturi svaki dan iznose nove ideje i prijedloge u vezi sa Sirijom, naglasivši kako su tokom pregovora učinili sve moguće napore kako bi postigli rješenje.\n“Danas smo se fokusirali na sigurnosne procedure kako bi prijelazna vlast funkcionisala bolje. Mistura je pozitivno odgovorio na sve naše planove i ideje u vezi s procesom političke tranzicije”, rekao je El-Hariri.\nPodsjetio je kako će se sutra sastati sa zamjenikom ruskog ministra vanjskih poslova Gennadyjem Gatilovom, dodajući kako će jedna od tema razgovora biti i ponovna uspostava primirja.\n“Rusija, kao jedan od garantera, nije obavila svoj zadatak. Od njih još uvijek očekujemo da izvrše pritisak na režim i na iranske militante te izvrše obaveze kako bi se osiguralo primirje”, kazao je El-Hariri.\nPrimirje u Siriji je uz posredstvo Turske i Rusije dogovoreno 30. decembra. Režimske snage nastavile su sa napadima i zločinima nad civilima, a snage sirijske opozicije su u proteklih nekoliko dana počele da odgovaraju napadima na položaje režimskih položaja.\nNa dnevnom redu pete runde pregovora u Ženevi su četiri tačke koje su prethodno dogovorene. Ranijoj mapi puta satkanoj u rezoluciji Vijeća sigurnosti Ujedinjenih nacija predviđeni su pregovori o formiranju tranzicijske vlasti, pripremi ustava i organiziranju parlamentarnih izbora u Siriji, a prošlog mjeseca je dodana i četvrta tačka koja se odnosi na pregovore o efikasnoj borbi protiv terorizma.\nPet krug pregovora u Ženevi, koji su počeli 23. marta, trajat će do 1. aprila.


Autor: urednik -- / 29.07.2019\n(Sarajevo, 29.7.2019. godine) – Direktorica Federalnog zavoda za zapošljavanje Helena Lončar i menadžer fondacije Helvetas Moja budućnost Sven Dominković potpisali su danas u Sarajevu Memorandum o saradnji kojim su predviđene zajedničke aktivnosti u budućnosti.\nKonkrentno, Memorandumom su predviđene zajedničke aktivnosti u općinama Konjic, Čitluk i Široki Brijeg na stvaranju novih ekonomskih mogućnosti za mlade osobe, smanjenje nezaposlenosti te povećanje njihovih prihoda.\n„Ovaj memorandum predviđa saradnju na projektima koje realiziraju Federalni zavod za zapošljavanje i fondacija Helvetas Moja budućnost, a s ciljem unapređenja statusa mladih osoba na tržištu rada, tj. smanjenja njihove nezaposlenosti. Za početak će se naše zajedničke aktivnosti realizirati u općinama Konjic, Čitluk i Široki Brijeg, a svakako da je ostavljena mogućnost da se saradnja proširi i na druge općine i gradove“, istakla je Lončar.\nMenadžer Fondacije Sven Dominković iskazao je zadovoljstvo potpisanim Memorandumom koji podrazumijeva buduću saradnju pri zapošljavanju i provođenju projekata Zavoda i Fondacije s ciljem smanjenja nezaposlenosti.\n„Saradnja sa Federalnim zavodom za zapošljavanje je ostvariva na brojnim poljima. Tako ćemo, u skladu sa potpisanim memorandumom, zajednički djelovati i na poljima karijerne orijentacije te istraživanja tržišta rada. Radujemo se budućoj saradnji i nadamo se dostizanju rezultata na dobrobit mladih nezaposlenih osoba“, rekao je Dominković.\nRazmjena informacija o kretanjima na tržištu rada te koordinacija aktivnosti sa kantonalnim službama za zapošljavanje će također biti u fokusu budućih zajedničkih aktivnosti.


Smurfit Kappa - Lanac nadzora\nGarantovano snabdevanje iz proverljivih izvora\nU kompaniji Smurfit Kappa proizvodimo papir i ambalažu od svežih i recikliranih vlakana. Posvećeni smo nabavci u upravljanju našim prirodnim resursima na najefikasniji i najodgovorniji način, održivim upravljanjem šumama na sopstvenim plantažama i šumama i transparentnim procesima kroz ceo lanac nabavke. Ne radimo ovo samo da bismo ispunili svoje obaveze u pogledu održivosti već i obaveze naših kupaca, obezbeđujući bezbrižnost oko porekla papirne ambalaže koju koriste.\nSvoju posvećenost pretvaramo u stvarnost dobrovoljnim učestvovanjem u tri vodeće šeme za sertifikaciju šuma u industriji Savet za upravljanje šumama (FSC®), Program za odobravanje sertifikacije šuma (PEFC™) i Inicijativa za šume (SFI™) – i sveobuhvatni sistem lanca nabavke potvrđen lancem nadzora.\nKombinujući strogu nabavku, prakse praćenja i upravljanja rizikom, i obezbeđivanjem da i naši dobavljači poštuju iste standarde, ovaj pristup sa proverom nezavisne strane znači da možemo garantovati održivost u svakoj fazi procesa proizvodnje ambalaže – bukvalno od šume do fabrike ili vrata prodavnice.\nTakođe nam omogućava da ispunimo naše velike obaveze:


Cigarete u BiH skuplje za minimalno pola KM - Klix.ba\nOd januara 2010. Cigarete u BiH skuplje za minimalno pola KM\nOd januara 2010.\nCigarete u BiH skuplje za minimalno pola KM\n10.11.2009. u 10:55\n"Kalkulacije o novim cijenama se prave i mogu reći da će poskupljenja biti značajna. Prošli put kada je povećana akciza, Fabrika duhana Sarajevo se odrekla dobiti i nije mjenjala cijene proizvoda, ali sada nemamo taj prostor i mogu reći da će cijene biti veće za minimalno pola marke", rekao je Hadžimusić za Sarajevo-x.com.\n"Odlukom je također utvrđeno da minimalna akciza (proporcionalna + posebna), ne može biti manja od 0,80 KM po kutiji cigareta", rekao je Ratko Kovačević, portparol UIO za naš portal.\n"Sigurno je da će nivo potrošnje nakon poskupljenja pasti. Konzumenti koji nisu "heavy useri" prestaju pušiti", rekao je Hadžimusić.\n"Trebalo je doći do procentualnog poskupljenja cigareta. Ako jeftinije cigarete poskupe za pola marke, one od dvije i više KM trebaju poskupiti za marku. Nama su potrebni zakoni koji će razdvojiti popularne i luksuzne cigarete", rekao je Hadžimusić.\n"FDS duhan otkupljuje od domaćih proizvođača i tako podstiče razvoj privrede i hrani porodice dok uvoznici svoj duhan otkupljuju u matičnim zemljama, cigarete prodaju ovdje i sav novac odlazi iz BiH", rekao je Hadžimusić.\nŽestok udarac 700


BEOGRAD - Predsednik opštine Novi Beograd Aleksandar Šapić primio je danas u zgradi opštine grupu francuskih đaka i osnovce iz dve novobeogradske škole, učesnike međunarodne učeničke razmene koju organizuju opština Novi Beograd i grad Belfor. Kompletan tekst\nBEOGRAD - U selu Rudovac, u opštini Lazarevac, gradi se hotel sa četiri zvezdice u kome će u najvećem mogućem luksuzu umesto ljudi uživati - konji, a objekat će imati 12 prostranih dupleks apartmana u kojima će moći da se smesti 26 "gostiju". Kompletan tekst\nBEOGRAD - Nakon sedam dana od uvođenja novih mera, prema podacima Direkcije za javni prevoz, broj očitavanja kartica u vozilima gradskog prevoza je povećan za 50 odsto, saopšteno je iz sistema Bus plus. Broj dopuna nepersonalizovanih kartica takođe je uvećan za 50 odsto. Kompletan tekst\nBEOGRAD - U beogradskoj opštini Rakovica, na brdu Straževica, sinoć je gorelo oko 300 ari trave, rekao je načelnik Sektora MUP-a za vanredne situacije Predrag Marić.


Sportske.net - Džikić: ''Ako nećes - ne možeš!''\nDrugi krug utakmica u okviru Grupe B Super lige Srbije počinje sutra, a crno-beli u Čačku igraju protiv ekipe Borca.\n"Gostujemo u gradu gde je košarka više od igre i želimo da se predstavimo u najboljem mogućem izdanju. Prva utakmica sa Borcem je završena pobedom, ali smo dosta energije i rada uložili te večeri. Svakako da će domaćin pokazati želju da se pred svojim navijačima predstavi kao ozbiljan rival", rekao je Džikić za sajt kluba.\nU prvom susretu, Partizan je pobedio Borac sa 102:79.\nNakon tri odigrana kola, Partizan se sa tri pobede nalazi na prvom mestu grupe B, dok Borac nema ni jednu pobedu.\n"Videćemo da li je prethodna utakmica naučila nešto neke od igrača u našoj ekipi. Bez pristupa igri na pravi način i rada na parketu, ne postoji način da se materalizuje kvalitet ili talenat. To je prosto jedno od osnovnih pravila ove igre. Ako nećes - ne možes", naveo je Džikić.\nKrilni centar Novica Veličković rekao je da Partizan protiv Borca mora da odigra meč na najvišem nivou.\n"Posle tri pobede na startu kreće drugi krug. Ide se u Čačak gde moramo biti svesni da nas ne očekuje lagana utakmica. Dole niko lako nije pobedio. U pitanju je košarkaška sredina. Uživanje je igrati u toj dvorani i u tom gradu. Mi moramo da pružimo svoj pmaksimum i pratimo standard koji Partizan treba da ima. Da igramo bez padova i uvek na maksimalnom nivou", rekao je Veličković.\nUtakmica između Partizana i Borca igra se sutra od 19.00.


UNICEF Bosnia and Herzegovina - Info centar - Memorandum o razumijevanju: Zaštita i unapređenje prava djeteta u BiH\nSarajevo, 6. juni 2013. godine u 11.00. - Predstavnici organizacija Hope and Homes for Children, Save the Children, SOS Dječija sela Bosna i Hercegovina, UNICEF i World Vision potpisuali su Memorandum o razumijevanju. Ovaj Memorandum predstavlja nastavak niza zajedničkih aktivnosti sa ciljem zaštite i unapređenja prava djeteta u Bosni i Hercegovini.\nSaradnja organizacija Hope and Homes for Children, Save the Children, SOS Dječija sela Bosna i Hercegovina, UNICEF i World Vision započela je u februaru 2009. godine kada je organizacija SOS Dječija sela uputila poziv za formiranje radne grupe čiji bi fokus bila djeca bez roditeljskog staranja. Nakon prvog sastanka, fokus radne grupe je proširen na kategoriju ranjive djece uopšteno, sa posebnim naglaskom na djecu sa smetnjama u razvoju i djecu koja dolaze iz marginaliziranih manjinskih grupa. Svrha radne grupe bila je razmjena informacija o pitanjima zaštite djece, zajedničko lobiranje za prava djeteta, te koordinacija među organizacijama, kojom bi se izbjeglo dupliranje aktivnosti, a ohrabrila saradnja.\nDosadašnje aktivnosti grupe odnosile su se na: podnošenje zahtjeva za obuku udomitelja Ministarstvu socijalnog rada Kantona Sarajevo, zajedničko podnošenje preporuka o dječijim pravima za Vijeće ljudskih prava u Ženevi, davanje komentara i preporuka na nacrt Zakona za zaštitu porodica sa djecom, organiziranje konferencije “Djeca u Bosni i Hercegovini” u saradnji sa Ministarstvom za ljudska prava i izbjeglice i nadležnim entitetskim ministarstvima, te objavljivanje Otvorenog pisma kako bi se skrenula pažnja na činjenicu da predstavnici Bosne i Hercegovine nisu potpisali Treći opcionalni protokol Konvencije o pravima djeteta koji se odnosi na proceduru podnošenja predstavki Komitetu za prava djeteta kao nadzornom tijelu za sprovođenje Konvencije o pravima djeteta.\nPredstavnici organizacija potpisnica, pozdravili su privremenu odluku Vijeća Ministara o utvrđivanju registracionih područja za određivanje jedinstvenih matičnih brojeva u Bosni i Hercegovini, kojom se želi privremeno omogućiti izdavanje JMB i upis novorođenčadi u knjige rođenih te izdavanje ličnih i drugih dokumenata, ali pozivaju Vijeće ministara i druge nadležne institucije da ovaj problem u što kraćem roku i trajno riješe.\nU aktuelnoj političkoj i društvenoj situaciji u Bosni i Hercegovini, gdje je očita stagnacija svih reformskih procesa, kontinuirana politička kriza, kao i rastuće siromaštvo koje najviše pogađa najmlađe i najranjivije kategorije stanovništva, potpisivanjem Memoranduma o razumijevanju, organizacije potpisnice se obavezuju na blisku saradnju i ulaganje zajedničkih napora ka rješavanju gorućih pitanja koja se tiču djece u Bosni i Hercegovini. Na ovaj način se, kao grupa, stavljamo na raspolaganje bosanskohercegovačkim vlastima i javnosti u cjelosti za informiranje o stanju prava djeteta u BiH i pružanje aktivne podrške za njihovo unapređenje.


Blic\t02.10.2019 20:50\nKako javljaju naši reporteri sa lica mesta, više sati su bili blokirani Trg Nikole Pašića, Takovska ulica, Kneza Miloša, deo Bulevara kralja Aleksandra, ceo potez od Slavije do Savskog trga, ali su se gužve prelile i na sve okolne saobraćajnice.\nGradski prevoz je ponovo bio u skoro potpunom kolapsu, autobuska stajališta prepuna građana, dok su mnogi rešili da do svojih destinacija stignu na trenutno najsigurniji način - peške.\nPrema rečima naših reportera, s vremena na vreme dolazilo je do ozbiljnih verbalnih rasprava taksista, građana koji su bezuspešno čekali gradski prevoz, te pripadnika policije.\nStanovnici prestonice su tokom jučerašnjeg dana već počeli da gube živce, u nekoliko navrata samo zahvaljujući prisebnosti pojedinaca nije došlo do ozbiljnijih incidenata, a građani nisu krili ni revolt prema nadležnima koji ne samo da nisu učinili ništa (vidljivo) da se ovo maltretiranje zaustavi, nego se skoro niko od njih nije čak ni oglašavao tim povodom u javnosti kao da je u Beogradu potpuno normalna, a ne skoro vanredna situacija.\nTačke okupljanja i trase protestnih vožnji\nBeograđanima posle svega ne preostaje ništa drugo nego da pokušaju da organizuju svoj radni dan tako da što manje obaveza na ulicama imaju od 13.00 do 15.00 kada je po pravilu gradski prevoz u kolapsu, hitne službe teško dolaze do željenih lokacija, deca i nastavnici kasne na popodnevnu smenu u škole, a građani su prinuđeni na - pešačenje.\nBlokada na Trgu Nikole Pašića\nTaksisti su se i danas okupili u podne na četiri lokacije, Obrenovačkom putu (Čukarica), u Bloku 70 (Novi Beograd), kod bivše hale "Pionir" (Palilula) i u Kumodraškoj ulici (Voždovac) odakle su oko 13.20 krenuli u kolonama ka centru grada blokirajući potez oko Ade Ciganlije, Sajma, Autokomande, Slavije, Ušće, Brankov most, Bogosloviju...\nAko ikako možete, u širokom luku izbegavajte širi centar grada. Uz podsećanje da je zbog radova na preslaganju kocke i dalje zatvoren skoro ceo Trg republike, ali i ulice 27. marta, Kraljice Marije, Džordža Vašingtona...


Zidan telefonom razgovarao sa Jovićem, imao je jasnu poruku - MaxBet Sport\nJović i Zidan (Foto: Printscreen)\nNiz reakcija izazvao je potez Luke Jovića kada je napustio izolaciju u Madridu i doputovao u Srbiju, navodno na rođendan njegove devojke Sofije Milošević. Bilo je onih koji su pravdali njegov postupak, smatrajući da je bilo vreme da se skloni iz Španije dok besni epidemija, ali i drugih, sa stavom da je na taj način ugrozio zdravlje ljudi u Srbiji. Ogromnu pažnju celoj priči dali su i španski mediji koji su najskupljeg srpskog fudbalera ikada već preselili iz Madrida.\nNa meču Vitebsk – Smoleviči, naša kladionica nudi kvotu 2.80 za igru ug 3+.\nTrener Reala Zinedin Zidan koji je tokom sezone u više navrata dao podršku Joviću, nije se javno oglašavao. Sada deo španskih medija prenosi da je Francuz telefonom razgovarao sa Jovićem. Prema tim navodima, Zidan nije zamerio Joviću na tome što je napustio karantin u Madridu i poručio mu da nastavi sa treninzima u kućnim uslovima.\nŠpanci već dugo srpskom internacionalcu “traže” novi klub, posebno zbog činjenice da Jović u mečevima pred zaustavljanje La Lige nije uopšte bio u protokolu. U poslednje vreme najčešće je pominjan Arsenal, mada je bilo reči i o milanskim velikanima.\nTagovi:FK Real MadridLuka JovićTopTop2Top3zinedin zidan


"Šefovi diplomatija Crne Gore i Ukrajine razmijenili su mišljenja o aktuelnim prilikama na unutrašnjem i vanjskopolitičkom planu, pri čemu su se saglasili da nastave intenzivnu komunikaciju po pitanju organizacije zvaničnih posjeta, kao i svih drugih tema od zajedničkog interesa"\n1772 pregleda\t0 komentar(a)\nCrna Gora i Ukrajina posvećene su intenziviranju političkog dijaloga i produbljivanju međusobnih veza sa fokusom na ekonomiju i turizam, ocijenjeno je tokom telefonskog razgovora ministra vanjskih poslova Đorđa Radulovića sa ukrajinskim šefom diplomatije Dmitrom Kulebom.\nSagovornici su, kako je saopšteno iz Ministarstva vanjskih poslova, kazali da su zadovoljni nedavnim susretom na marginama "Antalijskog diplomatskog foruma", što je bila prilika za direktan kontakt, konstruktivnu diskusiju i sagledavanje mogućnosti za jačanje bilateralnih veza.\nKuleba je pozvao šefa crnogorske diplomatije da posjeti Kijev na jesen, što je Radulović, kako se navodi, prihvatio i predložio ukrajinskom kolegi da dođe u Crnu Goru.\nU saopštenju se navodi da je zajednički ocijenjeno da će to biti dodatan impuls za jačanje političkog dijaloga i međudržavne saradnje, posebno u domenu turizma.\nKuleba je, na toj liniji, kazao da je zadovoljan interesovanjem ukrajinskih turista, čije posjete Crnoj Gori bilježe rast iz godine u godinu.\nSagovornici su, kako je saopšteno, iskazali uvjerenje da će takav trend biti nastavljen i da će epidemiološka situacija dozvoliti uspješnu turističku sezonu, kao i dodatnu afirmaciju saradnje dvije države u toj oblasti.\n"Šefovi diplomatija Crne Gore i Ukrajine razmijenili su mišljenja o aktuelnim prilikama na unutrašnjem i vanjskopolitičkom planu, pri čemu su se saglasili da nastave intenzivnu komunikaciju po pitanju organizacije zvaničnih posjeta, kao i svih drugih tema od zajedničkog interesa", zaključuje se u saopštenju.\nMinistarstvo vanjskih poslovaĐorđe RadulovićUkrajinaDmitri Kuleb


Telekom Srbija najpoželjniji poslodavac u 2012. – Personal magazin\nPo mišljenju kandidata koji traže posao, Telekom Srbija je najpoželjniji poslodavac u 2012. godini pokazali su rezultati istraživanja portala Infostud.\nU okviru trećeg po redu konkursa „Najbolji poslodavac – zaposleni biraju, pored nagrada koje su izglasali zaposleni u kompanijama u Srbiji, ove godine posebna nagrada je dodeljena kompanijama za koje su glasali oni koji posao traže. Anketa koja je sprovedena na sajtu poslovi.infostud.com, u kojoj je učestvovalo preko 2.500 posetilaca sajta, pokazala je da je „Najpoželjniji poslodavac“ u Srbiji kompanija Telekom Srbija.\nMilica Marković, direktor Sektora za PR Telekoma Srbija, na dodeli prizanja je zahvalila svima koji su u anketi Infostuda ukazali poverenje Telekomu Srbija i izabrali je za kompaniju u kojoj bi najviše voleli da rade.\n“Verujemo da su na građani ukazali poverenje pre svega zbog uspešnog poslovanja kompanije, kako u zemlji, tako i u regionu, dinamičnost industrije u kojoj poslujemo i na kraju, ali ne i najmanje važno, statusa i zadovoljstva zaposlenih. Mi primenjujemo sve pozitivne propise u oblasti politike ljudskih resursa poput socijalne i zdravstvene zaštite, konstantne edukacije, solidarnih programa i harmonizacije uslova rada i života. To su verovatno bili faktori koji su uticali da se na javni konkurs koji smo raspisali prošle godine prijavilo više od četiri hiljade kandidata. Verujemo da smo izabrali sedamdeset i tri najbolja mlada stručnjaka, a politika podmlađivanja kadrova sasvim izvesno biće nastavljena i ubuduće”, dodala je Milica Marković.\nOvaj Infostudov projekat osmišljen je i pokrenut sa namerom da se prepoznaju poslodavci koji imaju najbolje ukupne uslove za rad kao i nagrade kompanije koje najviše vode računa o zadovoljstvu svojih zaposlenih. Telekom Srbija je prepoznat kao poslovno okruženje u kojem mladi ljudi vide svoju perspektivu.\nTelekom Srbija najpoželjniji poslodavac u 2012. was last modified: May 18th, 2012 by Redakcija


Uz podršku Švedske u Bosni i Hercegovini Atlantska inicijativa provodi projekat Rod i pravosuđe koji je namjenjen jačanju kapaciteta sudija i tužilaca u BiH u oblasti ravnopravnosti spolova. U sklopu projekta uspostavljena je saradnja sa centrima za edukaciju sudija i tužilaca u Republici Srpskoj i Federaciji BiH, Visokim sudskim i tužilačkim vijećem BiH, pravnim fakultetima, te velikim brojem sudova i tužilaštava.\nU Osnovnom sudu u Zvorniku 29. septembra 2017. godine održan je radni sastanak i predavanje na temu: Razmatranje slučajeva nasilja u porodici – Koliko smo odmakli i kako dalje?\nSastanak je započeo obraćanjem predstavnika Atlantske inicijative i predsjednice Osnovnog suda u Zvorniku sutkinje Slavice Tadić koja je iskoristila priliku da pozdravi jedan ovakav projekat i posebno da se zahvali američkoj sutkinji Mel Flanagan i sudiji Opštinskog suda u Banja Luci sudiji Svetozaru Bajiću koji će danas imati svoja izlaganja.\nPredavanje na temu Uzroci i posljedice nasilja u porodici održao je sudija Svetozar Bajić gdje je posebno naglasio važnost razumijevanja razlika o uzrocima i povodima nasilja u porodici, dok je sutkinja iz američke države Milwaukee, Mel Flanagan govorila o posljedicama nasilja u porodici.\nIzvor: Atlantska inicijativa (29. septembar 2017.)


Održan sastanak članova Odbora za zaštitu životne sredine sa predstavnicima organizacija civilnog društva - Energija, klima i životna sredina\nPredsednik i članovi Odbora za zaštitu životne sredine održali su danas u Narodnoj skupštini sastanak sa predstavnicima organizacija civilnog društva koje su deo institucionalnog mehanizma „Zelena stolica“.\nPotpredsednica Narodne skupštine i zamenica članica Odbora za zaštitu životne sredine Gordana Čomić detaljnije je upoznala predstavnike organizacija civilnog društva sa procedurama u Narodnoj skupštini, koje se tiču procesa donošenja zakona, organizovanja javnih slušanja i kontrole rada izvršne vlasti. Tokom radnog sastanka, reči je bilo i o dobrim primerima i iskustvima umrežavanja organizacija civilnog društva oko zajedničke teme, kao i o budućoj koordinaciji i unapređenju rada u okviru mehanizma „Zelena stolica“.\nInstitucionalni mehanizam „Zelena stolica“ počeo je sa radom u junu 2013. godine, na inicijativu sedam organizacija civilnog društva: Beogradski fond za političku izuzetnost, Beogradska otvorena škola, Centar modernih veština, Evropski pokret u Srbiji, GM Optimist, Inženjeri zaštite životne sredine i Mladi istraživači Srbije. Ovaj mehanizam podrazumeva učešće predstavnika organizacija civilnog društva, koje se bave pitanjima iz oblasti životne sredine, na sednicama, javnim slušanjima i ostalim aktivnostima koje organizuje Odbor za zaštitu životne sredine.


Krstaja, nema vremena za eksperimente, hoćemo li danas videti sastav i plan za Kostariku? - Sportske.net\nVreme je za poslednju proveru pred Mundijal. Selektor večeras otkriva karte?\nBrnović: "Neće biti smak sveta ako Srbija ne prođe grupu"Obradović se "otvorio" oko sastava za BolivijuDobar znak - Sergej nahvalio "Telstar", biće paljbe sa svih delova terenaSjajna atmosfera pred Boliviju - Tadić i Mitar igraju "za prsten", Bane najviše varaSergej direktno: "Transfer? Ne, Srbija i Mundijal"!\nReprezentacija Srbije privodi kraju pripreme u Austriji, a večeras od 18 časova ''Orlovi'' će imati generalnu probu za meč sa Kostarikom na startu Mundijala u Rusiji.\nRival će nam ponovo biti selekcija iz Južne Amerike, ovoga puta Bolivija, a fudbalska javnost sada očekuje da će selektor Mladen Krstajić manje eksperimentisati sa sastavom ekipe i da ćemo konačno videti njegov plan i na koje igrače najozbiljnije računa u ovom trenutku.\nPodsetimo, u prethodnoj pripremnoj utakmici protiv Čilea (0:1), startna postava bila je veliko iznenađenje, a tek u nastavku meča sastav je dobijao obrise onog koji se očekuje na Mundijalu.\nUtisak je da je možda najviše dilema u defanzivnoj liniji tima. Doskorašnji kapiten Bane Ivanović je zbog povrede propustio duel sa Čileancima i prema najavama večeras ga treba očekivati u sastavu. Ono što je najvažnije, to je da iskusni fudbaler bude spreman za Kostariku, a kako sada stvari stoje, tako će i biti.\nIvanovića treba očekivati na poziciji štopera u tandemu sa Duškom Tošićem, a iako je mladi Nikola Milenković ne debiju protiv Čilea ostavio dobar utisak, realno je da će se preseliti na klupu, iako postoji i opcija da počne kao desni bek umesto Rukavine koji nije bio na željenom nivou u prethodnom duelu.\nPostoji i još jedna opcija koja je u igri, a to je da Ivanović bude preseljen na desnog beka, a da štoperski par kao i protiv Čilea čine Milenković i Tošić.\nSve ostalo trebalo bi da bude izvesno, mada treba ostaviti i rezervu u veznom redu ''Orlova''. Nemanja Radonjić je bio među boljima protiv Čilea, ali i on sam je posle utakmice rekao da će u narednom periodu biti ''džoker'' sa klupe našeg tima. Dakle, realno je da Filip Kostić dobije prednost uz levu aut liniju. Još jedna manja dilema je i da li za Adema Ljajića ima mesta u startnoj postavi, ali veće šanse dajemo drugoj opciji, sa Dušanom Tadićem, Milinković-Savićem i Kostićem iza isturenog Mitrovića.\nPrema tome, sastav ''Orlova'' večeras bi mogao da izgleda ovako:\nRukavina (Milenković), Ivanović, Tošić, Kolarov\nNaravno, Srbija u večerašnji meč sa Bolivijom ulazi kao favorit, pogotovo ukoliko se selektor odluči na najjaču postavu, a onda ni rezultat ne bi trebalo da izostane.


Kremlj: Predsednik Rusije se nalazi u samoizolaciji zbog slučajeva zaraze koronavirusom u njegovom bliskom okruženju; Putin: Nadam se da će „Sputnjik V“ zaista pokazati svoj visok nivo zaštite | Hronika\nPočetna strana > Hronika > Kremlj: Predsednik Rusije se nalazi u samoizolaciji zbog slučajeva zaraze koronavirusom u njegovom bliskom okruženju; Putin: Nadam se da će „Sputnjik V“ zaista pokazati svoj visok nivo zaštite\nKremlj: Predsednik Rusije se nalazi u samoizolaciji zbog slučajeva zaraze koronavirusom u njegovom bliskom okruženju; Putin: Nadam se da će „Sputnjik V“ zaista pokazati svoj visok nivo zaštite\nRuski predsednik Vladimir Putin rekao je danas da se nada da je zaštićen od kovida-19 zahvaljujući vakcini Sputnjik V, pošto je morao da ode u samoizolaciji zbog slučajeva zaraze korona virusom u njegovom bliskom okruženju.\n„Nadam se da će se sve dogoditi kako treba i da će Sputnjik V zaista pokazati svoj visok nivo zaštite protiv kovida-19“, rekao je Putin na video konferenciji sa članovima svoje stranke i vlade koju je prenosila televizija.\nRuski predsednik biće u izolaciji posle potvrđenih slučajeva zaraze korona virusom u okruženju, saopštio je danas Kremlj.\n„Zbog potvrđenih slučajeva korona virusa u okruženju, Vladimir Putin će morati da poštuje režim samoizolacije tokom određenog vremenskog perioda“, navodi se u saopštenju ruskog predsedništva.\nKako je dodato, zbog ove mere ruski predsednik neće lično učestvovati na regionalnom samitu u Tadžikistanu.


"Plan je da se kečap udari u dno kako bi izašao – i dalje smo u tom procesu" - Povezane vesti - Naslovi.net\nTrener Šalkea Manuel Baum dao je zanimljiv komentar na trenutno stanje u kojem se nalazi klub iz Gelzenkirhena. Njegova ekipa nema nijednu pobedu u šest odigranih utakmica, nalazi se na pretposlednjem mestu sa svega dva boda i uz sve to ima gol razliku… »\nFudbaleri Redinga, koje sa klupe predvodi srpski trener Veljko Paunović, doživeli su prvi poraz u Čempionšipu. Tim nekadašnjeg selektora mlade reprezentacije Srbije je u 9. kolu takmičenja izgubio od Koventrija u gostima sa 3:2. Domaća ekipa je… »\nTRENER Redinga Veljko Paunović istakao je da je njegova ekipa zaslužila pobedu protiv Koventrija uprkos porazu. Srpski stručnjak na klupi tima iz Čempionšipa zabeležio je prvi poraz u sezoni i to tek nakon devet kola. Bolji od njih, sinoć je bio… »\nTrener Šalkea posle 22 meča bez pobede: Ova ekipa je kao boca kečapa\n„Ništa se ne događa, iako je boca puna“, poručio Maneul Baum. Svi su verovali u kratkotrajnu krizu, posebno fanatični navijači, ali kompletna 2020. godina pretvorila su u veliku agoniju za Šalke. Tim iz Gelzenkirhena osvojio je samo dva boda u… »\nMenadžer vodećeg tima Čempionšipa Veljko Paunović žali zbog poraza u Koventriju, ali poručuje da nikome neće dozvoliti da padne nakon prvog neuspeha u novoj sezoni. U prvoj utakmici devetog kola Čempionšipa Reding je na gostovanju Koventriju… »\nŠALKE ove sezone niže loše rezultate i igra jednu od najslabijih sezona u istoriji pošto nakon šest kola u Bundesligi ima samo dva boda. Posle remija protiv Štutgarta u petak uveče (1:1), ekipa iz Gelzenkirhena je već 22 utakmice bez pobede u… »\nVeljko Paunović doživeo je prvi poraz na klupi Redinga u novoj sezoni engleskog Čempionšipa. On je na gostovanju Koventriju u okviru 9, kola izgubio sa 3:2 (1:0), ali će i dalje ostati na prvom mestu na tabeli. Reding ima 22 boda, čak šest više od… »\nPotpuno neočekivano! Prvi poraz srpkog trenera nije mogao da bude bolniji! Za čitavo Ostrvo je heroj mediji se utrkuju da…\nVeljko Paunović doživeo je prvi poraz na klupi Redinga u novoj sezoni engleskog Čempionšipa. On je na gostovanju Koventriju izgubio sa 3:2 (1:0), ali će i dalje ostati na prvom mestu na tabeli. Reding ima 22 boda, čak šest više od Bornmuta uz… »\nNaravno, biće ovo dugačak put. Naravno, biće ovo dugačak put Posle spektakularnog početka sezone i osam uzastopnih mečeva bez poraza (sedam pobeda i remi), Reding je doživeo prvi poraz. Ekipa Veljka Punovića izgubila je u uzbudljivom meču protiv… »\nPaun prvi put pao: Boli kada se izgubi, ali vratićemo se\n“Momci su ostavili sve na terenu”, kaže srpski trener. Moralo je i to jednom da se desi. Veljko Paunović je doneo Redingu najbolji start u ligi u istoriji kluba, a u petak veče, u 9. kolu Čempionšipa, ekipa je pretrpela prvi poraz. Nije se baš… »\nB92 pre 30 minutajoš 34 povezane\nB92 pre 30 minutajoš 17 povezanih


Republika / (FOTO) OTKRIVAMO: Uništen deo Zvezdine istorije, snimak legendarne utamice OTIŠAO U NEPOVRAT!\nFudbalski klub Crvena zvezda proslaviće 29. maja tri decenije od osvajanja titule prvaka Evrope u Bariju, ali u godini istorijskog jubileja otkriven je veliki problem.\nKapiteni Dika i Giu\nKako Srpski telegraf saznaje, jedina kaseta sa snimkom prve utakmice druge runde Kupa evropskih šampiona iz 1991. između crveno-belih i Glazgov Rendžersa uništena je u bombardovanju zgrade, ujedno i arhive RTS tokom NATO agresije 1999.\nREPORTAŽA 40 MINUTA\nIspostavilo se da u zemlji ne postoji nijedan takav snimak, pa su čelnici novog-starog šampiona Srbije odlučili da pomoć potraže kod rivala iz Škotske. To je za naš list detaljno pojasnio Marko Petrović, poslovni direktor Crvene zvezde.\n- Arhiva RTS, kao i sama kaseta, uništena je prilikom NATO bombardovanja. Kada smo osnovali Zvezda TV, želeli smo da napravimo svoju arhivu i većinu snimaka smo otkupljivali. Nedostaje nam samo kaseta s utakmice našeg kluba i Rendžersa iz 1991, kada smo slavili sa 3:0 na Marakani. Snimak pomenutog meča ne postoji u Srbiji, samo reportaža od 40 minuta - rekao je poslovni direktor crveno-belih, a potom i govorio o ideji da se za pomoć obrate nekadašnjim rivalima s Ostrva.\n- Došli smo na ideju da pomoć potražimo kod našeg rivala iz te večeri Glazgova. Ovih dana ćemo im se obratiti zvanično i verujemo da će nam izaći u susret ukoliko snimak poseduje nacionalna televizija Škotske ili ako klub ima svoju arhivu. Iskreno, bilo bi lepo da pribavimo sve jer nam se bliži 30 godina od osvajanja titule prvaka Evrope u Bariju. Gledamo napred i u budućnost, ali moramo da negujemo i slavnu istoriju.\nČelnik kluba s Marakane govorio je i o tome kako i na koji način će Zvezda obeležiti najveći uspeh srpskog fudbala i fudbala na teritoriji bivše Jugoslavije uprkos pandemiji koronavirusa.\n- Prema epidemiološkim merama, možemo da organizujemo skup s najviše 500 ljudi pošto nije sportska priredba. Planiramo nešto, ali još nismo doneli konačnu odluku. Ipak, kada sve bude bilo jasnije, obavestićemo javnost o tome blagovremeno - dodao je Petrović.\nOsnovan odbor za očuvanje tradicije i identiteta\nMarko Petrović, poslovni direktor Crvene zvezde, u razgovoru za Srpski telegraf otkrio je da je na prethodnoj Skupštini kluba osnovano telo koje će ponositi slavu crveno-belih.\n- Na prethodnoj skupštini osnovan je odbor za očuvanje tradicije i identiteta Fudbalskog kluba Crvena zvezda, koji će prenositi slavu našeg kluba - rekao je čelnik crveno-belih.\nSrbija Sport Fudbal FK Crvena zvezda Bombardovanje Bombardovanje 1999. FK Rendžers


Maderoterapija i termopakovanje u Relax Club-u!\nMasaža oklagijama za eliminisanje celulita i zatezanje\nMaderoterapija (masaža drvenim oklagijama) - Masaža specijalnim oklagijama za razgradnju celulita i masnih naslaga. Anticelulit terapija posebno dizajniranim drvenim oklagijama prilagođenim različitim delovima tela. Koristimo set od 5 različitih oklagija za razbijanje, usitnjavanje celulita, zatezanje kože i limfnu drenažu. Maderoterapijom se za razliku od klasične anticelulit masaže postižu znatno brži rezultati i duplo veći efekat.\nRelax Club čini tim profesionalnih terapeuta posvećenih poboljšanju Vašeg zdravlja i eliminaciji negativnih uticaja ubrzanog tempa života savremenog čoveka. Naš cilj je da kvalitetnom masažom otklonimo posledice stresa, nepravilnog sedenja terapeutskom masažom i kiropraktikom, a napore koji ostavljaju trag na Vašem licu otklonićemo kroz osvežavajuće tretmane lica. Za pojedince i porodice kreiramo posebne programe lojalnosti, koji omogućavaju da po povoljnim cenama dugoročno uživate u našim uslugama, a za pravna lica obezbeđujemo korporativne pakete za zdravije i zadovoljnije zaposlene.\nRelax club – Vaše idealno mesto za relaksaciju.


„Nišvil buba“, klavir, saksofon i kontrabas – opasnost visokog rizika!!! – PROZAONLINE\nOpština Crveni Krst, u čijoj je nadležnosti Niška tvrđava, naložila je Nišvilu da ukloni reklamne eksponate ispred Nišvil džez muzeja koje turisti obožavaju.\nMnogi izvođači slikali su se sa ovim eksponatima i izrazili opšte oduševljenje konceptom unutar i ispred muzeja, kaže direktor Nišvila i dodaje da je Komunalnoj inspekciji zasmetala i montažna stepenasta bina koja tokom godine i nezavisno od festivala, služi za održavanje pozorišnih predstava i koncerata mnogim bendovima i horovima. Tokom Nišvila je to Youth stejdž gde tokom festivala nastupi 40 mladih grupa, a taj program već godinama podržava i Delegacija EU u Srbiji.\nU obrazloženju je napisano da pobrojani eksponati predstavljaju opasnost visokog komunalnog rizika (!!!!!!) – kaže Ivan Blagojević.\nDirektor festivala je izjavio da će Nišvil ponuditi da ubuduće plaća opštini Crveni Krst zakup prostora ispred muzeja za sporne eksponate, kako je pre njega, na istom prostoru, bilo dozvoljeno vlasniku kafane „Hamam“ koji je tu držao letnju baštu – restoran – sa sve harmonikašem. Tako bi turisti mogli da nastave da uživaju u ovim nesvakidašnjim eksponatima. Nišvil je već uklonio festivalske banere, kako je naloženo od strane Inspekcije.\nNišvil, inače, plaća gradu Nišu mesečni zakup prostorija za Muzej, za razliku od, recimo, Fudbalskog kluga Radnički koji ne plaća zakup stadiona, odnosno, rukometnih, odbojkaških i košarkaških timova – koji ne plaćaju zakup hale Čair. Nadam se da nije potrebno posebno naglašavati da ovakav vid muzejske delatnosti neprofitabilan, već je svrha pre svega promocija grada Niša kao značajne kulturno–turističke destinacije.\nS obzirom da je u toku realizacija projekta sanacije bedema Niške Tvrđave, Nišvil apeluje da Grad Niš u saradnji sa Zavod za zaštitu spomenika kulture Niš predvidi i sanaciju bedema iznad samog Muzeja jer tokom svake kiše propušta velike količine vode koja se sliva u Muzej – baš kod Koridora Miše Blama, čiju kolekciju je poklonila Muzeju njegova sestra Nada Blam – zaključuje direktor Nišvila Ivan Blagojević.


Keri: Prelazna vlada bez Asada\nAmerički državni sekretar Džon Keri i ruski ministar inostranih poslova Sergej Lavrov tokom zajedničke konferencije za medije, u Moskvi\nAmerički državni sekretar želi dogovor sirijske vlade i opozicije o uspostavljanju prelazne vlade bez Bašara al-Asada\nAmerički državni sekretar, Džon Keri zaoštrio je svoj stav u vezi sa sudbinom sirijskog predsednika, rekavši da Bašar al-Asad neće biti deo prelazne vlade, koja bi trebalo da pokuša da izvuče zemlju iz građanskog rata.\nTokom posete Rimu, američki državni sekretar Džon Keri sastao se sa ministrom spoljnih poslova Jordana, Naserom Džudehom, i izjavio da je cilj postići političko rešenje sa kojim će se složiti sirijska vlada i protivnici predsednika Sirije, Bašara al Asada.\n“Ministar spoljnih poslova će raditi sa nama, kao i do sada, u pokušaju da se sve strane dovedu za pregovarački sto, kako bi osnovali prelaznu vladu uz saglasnost obe strane. Jasno je, barem prema našoj proceni, da Asad neće biti deo te prelazne vlade”.\nOvaj komentar je pojasnio stav Sjedinjenih Država. Keri je rekao da je za njega kao pojedinca “nemoguće” da zamisli da Asad bude na čelu Sirije u budućnosti, ali je naglasio da nije na njemu da odluči o Asadovoj sudbini.\nNajveća sirijska opoziciona koalicija već dugo vremena zahteva da bilo koji mirovni proces počne time što će Asad i visoki bezbednosni zvaničnici podneti ostavke.\nKeri je u Rimu izjavio i da će Sjedinjene Države poslati još humanitarne pomoći Sirijcima u iznosu od 100 miliona dolara. Od te svote, 43 miliona je namenjeno Jordanu, u koji je u protekle dve godine izbeglo više od pola miliona ljudi iz Sirije.\nRanije ove nedelje, Keri se u Moskvi sastao sa šefom ruske diplomatije, Sergejem Lavrovim, koji je insistirao da Sirijci moraju da budu oni koji će odluče o budućnosti Bašara al-Asada, dugogodišnjeg ruskog saveznika. Njih dvojica su, međutim, izrazili nadu da će u kasnije tokom meseca biti organizovana međunarodna konferencija, kako bi se pokrenuli mirovni razgovori o Siriji.\nDiplomate kaže da će pokušati da ubede dve strane da pristupe pregovorima, zasnovanim na planu da se osnuje prelazna vlada, dok ne budu raspisani izbori.\nNajveće svetske sile su podržale taj plan u Ženevi u junu 2012. Međutim tada nije bilo precizirano da li će Asad moći da ostane predsednik.


SOC doprinio SDP-ovom Planu za mlade – Sarajevski Otvoreni Centar\nTim povodom, potpredsjednica SDP-a BiH, Lana Prlić, je pozvala mlade ljude i organizacije koje rade sa mladima, uključujući i Sarajevski otvoreni centar, da sudjeluju u izradi i realizaciji Plana za mlade, dajući svoje stavove, mišljenja, sugestije u vidu komentara na Plan.\nTim Sarajevskog otvorenog centra je detaljno pregledao Plan za mlade te isti komentirao i dao svoje kako opće, tako i vrlo specifične napomene, kroz oblasti koje Plan tematizira, a koje se tiču zapošljavanja, obrazovanja, kulture i sporta, društvenog aktivizma, slobodnog vremena, stambenog zbrinjavanja mladih, antinacionalizma, sigurne i uređene zajednice.\nPoseban naglasak smo stavili na rodnu ravnopravnost, prava žena, LGBTI osoba i drugih marginaliziranih grupa u bh. društvu, te istakli potrebu izrade i usvajanja rodno osjetljivih (gender senzitivnih) i inkluzivnih politika.\nOvaj vid uključivanja civilnog društva i društvenih grupa koje se strategijom obuhvataju u samu izradu strateških dokumenata odlična je metoda unapređenja društvene inkluzije i osiguravanja predstavljanja interesa i potreba što većeg broja građana_ki BiH.\nDrago nam je da je SDP BiH prepoznala Sarajevski otvoreni centar kao organizaciju koja svojim sugestijama može doprinijeti ovom iznimno vrijednom strateškom dokumentu.\nNadamo se da će naši uvidi i savjeti biti od koristi i da će ovakav vid saradnje i uključivanja predstavnika_ca civilnog sektora u izradu strateških dokumenata od značaja za bh. društvo postati praksa i drugih političkih partija u Bosni i Hercegovini.\njavne politikePlan za mladesdp bihsocijaldemokratska partija BiH


Započela izgradnja mosta na rijeci Jadar u Konjević Polju – Zvornicki.ba\nZapočela izgradnja mosta na rijeci Jadar u Konjević Polju\nObjavio: Autor : I.M.\t Objavljeno Sep 23, 2017\nDanašnji radovi u Jadru\nZahvaljujući sredstvima federalnog ministarstva raseljenih osoba i izbjeglica koje predvodi Edin Ramić i organizaciji UNDP, ovih dana su otpočeli radovi na mostu preko rijeke Jadar u Konjević Polju na mostu koji je uništen u poplavama 2014.godine.\nIzgradnja mosta obradovala je sve mještane ovog naselja jer će donijeti veliko olakšanje za sve njih.\nMost će normalizovati život za dvije proodice čije se kuće nalaze sa suprotne strane Jadra koja je poslije poplava odsječena od ostatka ove mjesne zajednice ali i svijeta, pa se trenutno tim proodicama može samo preko improvizovanog mostića koji je izgrađen za pješake.\nPored normalizacije za porodice koje žive u tom dijelu Konjević Polja, izgradnja će omogućiti da mještani Konjević Polja ponovo obrađuju hektare i hektare najplodonosnije zemlje u ovom kraju. Veličina rijeke Jadar onemogućuje već tri godine da se zemljišta sa one strane rijeke obrađuju, pa su se poljoprvirednici obradovali mašinama koje su otpočele radove u rijeci Jadar na pripremi izgradnje mosta.\nKao i druge mnogobrojne projekte koje rade i realizuje UNDP-i i federalno ministarstvo za raseljene osobe i izbjeglice, prvobitan je cilj pomoć ugroženim, a ne medijska promocija i senzacija.\nAkcijaEdin Ramićfederalno ministarstvo za raseljene osobe i izbjegliceizgradnjaKonjevic PoljemostUNDP


Zahuktava se predizborna kampanja u Crnoj Gori\nPredsjednik DPS Milo Đukanović poručio je Nebojši Medojeviću da je lider Pokreta za promjene komandant autobuske parade. Medojević Đukanovića poziva na TV duel.\n»Mislim da se mora zavrijediti televizijski i svaki duel, a posebno se pokazati elementarna kompetentnost za pitanja o kojima se želi razgovarati«, rekao je on.\nĐukanović je naveo da se Medojević »ubi u namjeri« da obezbijedi televizijski duel sa njim.\n»Zaboravio je da je doživio debakl u TV duelu sa nekadašnjim ministrom ekonomije Darkom Uskokovićem, a danas bi želio da o ekonomiji razgovara sa mnom. Moj odgovor je - drži se autobusa i vozi Miško«, poručio je lider DPS.\nOn je naveo da ga autobus, koji PZP koristi za izbornu kampanju, podsjeća na scene iz filma Balkan ekspres.\n»To je autobus pun laži i prevara«, kazao je Đukanović, dodajući da je Medojević »komandant te autobuske parade«.\nOn je rekao da Medojević pokušava da se predstavi kao veliki poznavalac ekonomije, iako nije ekonomista, već elektro inženjer.\n»Nakon velikih ostvarenja na polju elektro-tehnike, sada hoće da nam proda svoju pamet na polju ekonomije«, kazao je Đukanović.\nLider Pokreta za promjene Nebojša Medojević: Izađi na duel ili zaćuti\nPrimitivni nivo komunikacije Mila Đukanovića najbolje pokazuje njegovu ličnu, političku i državničku kulturu, ali i stepen panike zbog predstojećeg poraza na izborima, ocijenio je danas lider Pokreta za promjene Nebojša Medojević.\nĐukanović je sinoć poručio Medojeviću da još nije kompetentan za televizijski duel sa njim i ocijenio da je lider PZP-a “komandant autobuske parade”.\n“Ovo samo dokazuje da je snaga PZP-a sve veća i da će građani 10. septembra konačno pokazati građansku hrabrost i demokratsku zrelost i srušiti jedan od posljednjih autokratskih režima u Evropi”, rekao je Medojević u saopštenju dostavljenom agenciji MINA.\nLider PZP-a je poručio građanima Crne Gore da “nemaju razloga da se plaše čovjeka koji ne smije da izađe na televizijski duel sa njim”.\n“Pošto je još jednom dokazao poslovičnu hrabrost i javno odbio da izađe na crtu, predlažem mu da sa sobom povede i potpredsjednike - ideološkog mentora Veselina Vukotića i najjačeg ministra Darka Uskokovića, da mu drže strah”, naveo je Medojević.\nOn je rekao da je neviđeno drsko “da čovjek bez dana radnog iskustva, stručne i profesionalne reference, znanja stranog jezika, poznavanja kompjutera, koji je direktno iz školske klupe uskočio u premijersku fotelju, bilo kome spočitava nedostatak referenci i nestručnost”.\n“Pozivam Đukanovića da pred licem crnogorske javnosti pokažemo indekse sa studija, objavljene stručne radove, studije, knjige, sertififikate, projekte, konsultantske ugovore, pa neka narod vidi ko je stručnjak, a ko nije”, istakao je Medojević.\nOn je dodao da Đukanović nije čak u stanju, “u grotesktnom pokušaju da bude duhovit”, da pogodi o kojem se filmu radi, a kamoli da može da vodi državu.\n“Autobus i čuveni Miško o kome govori naš obrazovani premijer se pominju u filmu Ko to tamo pjeva, a ne u Balkan ekspresu, kako u svom neslavnom pokušaju da bude duhovit, izjavi na tribini u Danilovgradu”, rekao je Medojević.\n“Vjerovatno bi mu bolje išla poređenja sa zvjezdama Granda ili likovima iz filmova Kum i Lice sa ožiljkom, imajući u vidu ambijent i društvo sa kojim provodi većinu slobodnog vremena”, kazao je Medojević.\nOn je još jednom pozvao Đukanovića da prekine sa “primitivnim malograđanskim ogovaranjima, vrijeđanjima i podmetanjima”.\n“Neka izađe na duel i kaže šta ima ili neka zaćuti. Neka ne bruka više ni sebe ni državu na čijem je čelu”, poručio je Medojević.


Prva dama SAD postavila ukrase za Dan zaljubljenih\nTanjug 12. februara 2021. 16:58\nVAŠINGTON – Prva dama SAD Džil Bajden postavila je jutros pre zore na severnom travnjaku Bele kuće specijalno umetničko delo za Dan zaljubljenih – džinovska ružičasta, bela i crvena srca koja podsećaju na popularne slatkiše.\nKako javlja AP, predsednik Džo Bajden izašao je sa suprugom rano jutros kako bi pregledao živopisna umetnička dela. Na ogromnim srcima su ispisane pojedinačne reči poput zajedništva, dobrote, isceljenja, saosećanja, ljubavi i hrabrosti, dok je jedno od potpisano sa:“S ljubavlju, Džil”.\nPredsednik je rekao novinarima da je Dan zaljubljenih omiljeni praznik prve dame, dok je Džil Bajden poručila da se ljudi osećaju „pomalo neraspoloženo“ zbog pandemije, te je želela da učini nešto da im unese „malo radosti i malo nade. “\n„Kao što možda znate, prva dama je poznata po svom smislu za humor, ljubavi prema iznenađenjima i slavljenju tradicije, posebno sa porodicom. Dan zaljubljenih je uvek bio jedan od njenih najdražih praznika”, navodi se u saopštenu njene kancelarije.


RTCG - Radio Televizija Crne Gore - Nacionalni javni servis :: Društvo :: Boljević nije član pregovaračkog tima Vlade, radili bez naknade\nO.Z. [ rtcg.me/Mina ]\n30. 11. 2021. 13:43 >> 15:36 2\nBoljević nije član pregovaračkog tima Vlade, radili bez naknade\nSergej Boljević nikada nije bio član pregovaračkog tima Vlade Crne Gore kada je u pitanju nabavka vakcina, saopštila je ministarka zdravlja Jelena Borovinić Bojović, odgovarajući na poslanička pitanja u Skupštni Crne Gore.\nPoslanik Demokratske partije socijalista Jevto Eraković pitao je ministarku da li je Sergej Boljević iz Moskve bio ili i dalje jeste član Vladinog pregovaračkog tima za nabavku Sputnjik vakcina.\n"Ako je Boljević član pregovaračkog tima crnogorske Vlade, molim Vas, da kažete i pod kojim uslovima – pro bono ili ugovorno. Da li je primao i, ako jeste, koliku nadoknadu za to? Da li je tačna njegova tvrdnja da je neko iz crnogorske Vlade obećao ruskoj strani da će Crna Gora kupiti 500.000 doza Sputnjika lajt?", pitao je Eraković.\nMinistarka je kazala da Sergej Boljević nikada nije bio član pregovaračkog tima Vlade.\n"Boljević je šef katedre patologije na Sečenovskom Univerzitetu u Moskvi, član je ruskog tima za nabavku vakcina, što je i logično jer je ruski državljanin i da je cijelu karijeru ostvario u toj državi", navela je Borovinić Bojović.\nOna je istakla da Vladin tim koji učestvuje u svi pregovorima nije uzeo ni euro nadnoknade.\n"A obezbijedili smo preko milion i 300 hiljada vakcina za naše građane. Posvećeno nastavljamo bez materijalnog interesa, da osiguramo da Crna Gora nema bezbjedne i kvalitetne vakcine na raspolaganju", naglasila je Borovinić Bojović.\nOna je navela da se Vladin tim krajem avgusta sastao sa direktorom Gamalea Aleksandrom Ginzburgom, gdje im je predstavljena Sputnjik lajt buster vakcina.\n"Efikasnost same vakcine čine sljedeću komponentu za razmatranje tokom cijelog procesa. Kad budemo imali nove informacije dostavićemo ih i vama i građanima", kazala je ministarka u odgovoru Erakoviću.\nSvako kršenje mjera treba da bude sankcionisano


Naslovna Društvo Naše priče Ovčarski dani u Obrovcu\nOBROVAC: Po deseti put u Obrovcu kod Bačke Palanke održani su „Ovčarski dani“, a to je bila prilika da se vidi oko 120 primeraka rase ovaca „il de frans” iz cele Vojvodine, odnosno da odgajivači iz Kaća, Čeneja, Bačkog Novog Sela, Obrovca… izlože svoja reprezentativna grla.\nMeđu uzgajivačima za apsolutnog pobednika proglašen je Dragan Petrović, veterinar iz Obrovca koji je dobio i prigodne pehare i diplome.\nPo hladnom i povremeno kišovitom vremenu u nedelju, ipak se okupilo blizu 1.500 ljudi – ovčara, potencijalnih stočara, znatiželjnika. Takmičilo se u kuvanju čobanca, kao i u šišanju ovaca, ali u tim nadmetanjima zabava i učešće bili su važniji od pobede.\nU konkurenciji jagnjadi prvo mesto za svoju kolekciju osvojio je Slavko Ilić iz Kaća, drugo mesto pripalo je Draganu Petroviću iz Obrovca, a treći sa svojom kolekcijim jagnjadi „il de frans” bio je Bojan Jakovljević, takođe iz Obrovca. Za kolekciju ovaca sva tri prva mesta pripala su domaćinima, odnosno Dragoljubu Ćosiću, Stanku Mediću i Draganu Petroviću. Najboljeg ovna na izložbu je doveo Vlajko Jovešić iz Bačkog Novog Sela, a drugo i treće mesto za svoje ovnove osvojili su Dragan Petrović i Stanko Medić iz Obrovca, dok je u konkurenciji kolekcije šilježadi nagradu dobio Svetozar Murgarski iz Čeneja.\n– Ovčarstvo se u Obrovcu, čini se, polako oporavlja – kaže za „Dnevnik“ apsolutni pobednik „Ovčarskih dana“ u Obrovcu Dragan Petrović. – Na primer, 2008. godine u našem selu bilo je 480 ovaca rase „il de frans” da bi posle dve godine njihovoj broj dostigao skoro 3.000. Zbog pada cena danas ima umatičeno oko 700 grla, odnosno dva vlasnika u našem selu imaju po oko 100 komada, nas desetak od 30-60 i isto toliko vlasnika ima do 30 komada ovaca. Nemamo pašnjaka, zemljište je pored nasipa pošumljeno, pa u narednih pet godina ne smeju tamo da napasaju ovce. Izgubili smo i 1.500 hektara državne zemlje koju obrađuje jedna strana kompanija, a mi stočari nemamo pravo na preči zakup, pa je teško predvideti šta će biti u doglednoj budućnosti.\nPrethodni tekstVizić sutra bez vode i struje\nSledeći tekstNedovoljno specijalista u Bačkoj Palanci


Snabdevanje Sirije sistemima S-300 smanjilo verovatnoću uspešnih izraelskih napada - 08.11.2018, Sputnik Srbija\nIsporuka sistema S-300 Siriji smanjila je na minimum verovatnoću da mogući napadi Izraela na Siriju budu uspešni, izjavio je u intervjuu za Sputnjik načelnik... 08.11.2018, Sputnik Srbija\nvesti, svet, turska, sirija, idlib, hasan ahmad hasan\n© Ministerstvo oboronы RF / Uđi u foto-galerijuLansirni protivraketni sistemi S-300 isporučeni Siriji avionom An-124-100 "Ruslan"\nIsporuka sistema S-300 Siriji smanjila je na minimum verovatnoću da mogući napadi Izraela na Siriju budu uspešni, izjavio je u intervjuu za Sputnjik načelnik političke uprave vojske Sirije, brigadni general Hasan Ahmad Hasan.\n„U vojnoj strategiji ne postoji pojam nulte verovatnoće. Ne možemo da kažemo da je ova verovatnoća svedena na nulu“, odgovorio je Hasan na pitanje o verovatnoći novih napada Izraela na Siriju nakon isporuke S-300.\nTeroristi i „Beli šlemovi“ i dalje pripremaju velike provokacije u Siriji\n5 Novembar 2018, 17:33\n„Zato što govorimo o otvorenom nebu, proširenim granicama, različitim tehnologijama… Zato ne mogu da kažem da na kraju toga neće biti, ali verovatnoća postizanja ciljeva ove agresije svedena je na minimum“, istakao je Hasan.\nSirijski general je objasnio i da Turska namerno odlaže povratak provincije Idlib pod kontrolu sirijske države, ali da će se to u svakom slučaju desiti.\nHasan je podsetio da su tri zone deeskalacije, stvorene u okviru procesa rešavanja krize u Astani, vraćene pod kontrolu sirijske države.\nPutin: Rusija zadržava pravo da pomogne Damasku (video)\n27 Oktobar 2018, 19:14\n„Sa stanovišta logike i naučnog pristupa stvarnosti dokazano je da Idlib neće biti izuzetak u punom smislu te reči. Turska može da odlaže rokove, može da manevriše… Međutim, u svakom slučaju, uprkos činjenici da je Turska ispostava NATO-a, sudbina Idliba i ostatka sirijskih teritorija će biti ista — svi će se vratiti u okrilje domovine, očišćeni i oslobođeni od terorizma, njegovih pokrovitelja i strukture“, naglasio je Hasan.\nPrema rusko-turskom memorandumu potpisanom u Sočiju 17. septembra, nakon pregovora predsednika Rusije i Turske, do 15. oktobra je trebalo da se formira demilitarizovana zona dubine 15-20 kilometara u Idlibu. Međutim, Turska je zatražila dodatno vreme i odlaganje početka zajedničkih patrola u Idlibu zbog nemogućnosti da garantuje uslove bezbednosti sa svoje strane.\nSirijske vlasti će ponovo preuzeti kontrolu nad okupiranim Afrinom političkim metodama, a ukoliko one ne prorade, vojska će primeniti silu, dodao je sirijski general.\n„Sirijci će uspešno povratiti Afrin, i ne samo Afrin, pod kontrolu države, bilo kroz odličan politički proces ili proces poravnanja. A ako na kraju ne bude takvih opcija, vojska neće sedeti skrštenih ruku kada situacija zađe u ćorsokak“, istakao je Hasan.\n30 Oktobar 2018, 10:35\nOn je naglasio da je ulazak Turske u Afrin u suprotnosti sa međunarodnim pravom. Hasan je skrenuo pažnju na činjenicu da je Turska obezbedila priliv velikog broja terorista preko svoje granice s Sirijom.\nHasan je objasnio da sirijske vlasti nameravaju da povrate sve teritorije koje se nalaze po okupacijom turskih, američkih i drugih snaga.\nOn je dodao da postoji nekoliko načina za povratak teritorije: Sirija može da povrati teritoriju ili preko procesa mirovnog poravnanja ili da primeni silu u slučaju neuspeha političkih metoda.\nKomentarišući prisustvo SAD u Siriji, Hasan je naveo da SAD i njeni saveznici, umesto da se bore protiv terorista u Siriji, oni ih podržavaju.\n„Ova koalicija rukovodi DAEŠ-om i kontroliše njihovu aktivnost. Upravo ona im raspoređuje zadatke po grupama, odnosno daje uloge, ni manje ni više… Činjenica koja je dokazana čitavom svetu je da se Sjedinjene Američke Države i njihove pristalice ne bore protiv terorizma, već se samo pretvaraju da se bore protiv njih, same ili preko Sirijskih demokratskih snaga“, konstatovao je Hasan.\nKao dokaz za to, general je nazvao saopštenja da su lideri DAEŠ-a više puta izvoženi iz ratnih oblasti na bezbedna mesta američkim avionima i helikopterima.\nHasan Ahmad Hasan\nUŽIVO Kako je raketni napad na "Motor sič" pogodio Tursku15:25


Putin o tri velika ruska cilja: Rusija ne sme da se povuče, inače... - Sputnjik Srbija\n12:47 19.12.2017 (osveženo 13:00 19.12.2017) Preuzmite kraći link\nNakon raspada Sovjetskog Saveza čuli smo mnogo slatkih reči, niko nam, realno, nije pomogao, ali Rusiji to i ne treba, izjavio je predsednik Rusije Vladimir Putin na forumu Ruskog narodnog fronta.\n„Setimo se, nakon raspada SSSR-a slušali smo mnogo slatkih lepih reči, ali nam realno niko nije pomogao, a mi nismo ni očekivali na to, nije nam potrebna nikakva pomoć sa strane. Mi smo gradili novu državu, stvarali jaku, nezavisnu Rusiju. Naučili smo da čvrsto branimo svoje interese, shvatili moć i neprekidnost naše zajedničke istorije, vrednost svojih dostignuća, oslanjajući se na svoje jedinstvo“, rekao je Putin, dodavši da predstoji još mnogo toga da se uradi.\nPutin je izjavio da je Rusija ne samo da je sačuvala celovitost i suverenitet, već je i napravila proboj u najvažnijim pravcima razvoja: ekonomiji, socijalnoj sferi, vojnoj industriji.\n„Rusija ne sme da se povuče, ne sme da skrene sa odabranog puta, inače će opet morati da se počinje sve ispočetka", zaključio je Putin.